text:
Ngoma: Abayobozi b’ibanze bongeye kwibutswa ko kuba aho bakorera ari itegeko
Abanyamabanga nshingwabikorwa b’imirenge n’abutugali tugize akarere ka Ngoma bibukijwe ko kutaba aho bakorera ari amakosa kandi bihanirwa bityo ko abatabikora bakwikubita agashyi.
Ibi babisabwe n’umuyobozi w’akarere ka Ngoma, Nambaje Aphrodise, mu nama yabahuje n’abanyamabanga nshingwabikorwa b’imirenge n’utugali ndetse n’abashinzwe imibereho myiza mu tugari tariki 19/12/2012.
Nambaje yababwiye ko kuba iminsi mikuru yegereje kurara aho bakorera ari umwihariko kuko muri iyi minsi mikuru hakunda kuboneka ibikorwa bihungabanya umutekano.
Yagize ati “ndongera kubisubiramo, abanyamabanga nshingwabikorwa batarara aho bakorera tugiye kubafatira ibyemezo. Buri munyamabanga nshingwabikorwa agomba kuba aho bakorera ,ntawemerewe gukora ataha ahandi.â€
Muri iyi nama abayobozi bajya bazimya telephone nabo babwiwe ko bitemewe kuko bakenerwa n’abaturage yaba igihe bahuye n’ikibazo cyangwa n’abayobozi bakaba babahamagara bakeneye amakuru y’akazi.
Mu gihe cy’iminsi mikuru hakunda kugaragara ibikorwa by’urugomo biterwa n’ubusinzi aho ngo baba bizihiza Noheri cyangwa Ubunane abaturage bamwe bakanwa bagasinda maze bakarwana.
Mu gihe cy’iminsi mikuru kandi hakunda kugaragaramo ibikorwa by’umutekano muke birimo n’ubujura bityo bikaba aribyo byatumye abayobozi bakoraga icyo bita kudomoka bagataha babibujijwe bagasabwa kurara aho bakorera.


c: text/html

text:
Nyine Ibyo Evode Avuga Biragaragarako We Nabyo Azi Ubundi Ko Yiberaga Hanze yabwirwa Niki Ibyo Mungo Kdi Numwe Aheruka Gusura Cga Guhura Nawe Isibye Bamwe Bagenda Nkawe Muzijimye Ibyo Padiri Yavuze Nibyo Kdi Bireze Ahubwo Bishakirwe Igisubizo Koko Nawe Uzajye Munkiko Urebe Imanza Z'ubutane Zisigaye Zibamo Ikindi Evode Yibagiwe ko Abapadili Nabo Baba Mubafata Umwanya Wambere Mukubakwa Kwazimwe Mungo Zigize Umwe Mu Miryanga Nyarwanda. Nanahamya Musenyeri Nzakamwita Arusha Cya ne Guhura Nabantu Benshi Bafite Imiryango Kurusha Evode Ibyo Bigatuma Padiri Nubwo Narugo Agira Nkuko Evode Aribyo Yashingiye Anenga Ibyo Musenyeri Yatanzemo Igitekerezo Byereka Evode ko Padiri Azi Neza Cyane Ibyo Avuga Imirasire Murakoze
Kamana - 18/12/2016 saa 07:27

robotstxt: allowed

filter: keep


text:
Abategera imodoka kuri Gereza nkuru ya Kigali bakomeje kwibwa umusubirizo
Bamwe mu bagenzi bategera imodoka ahazwi nko kuri Gereza nkuru ya Kigali (1930) baravuga ko bakomeje kwibwa ibyabo n’insoresore usanga zihicaye, bityo bagasaba inzego bibera ku bafasha gukemura iki kibazo.
Ubwo IGIHE twageraga aho abagenzi bakunze kuvuga ko habera ubu bujura, ako kanya hari uwahise yibwa, ubwo umushoferi wari ufite imodoka yari ihagaze aho ariko atari bugufi yayo, hazaga abasore barenga bane, bakayikungura bavanagamo imashini (computer) barayirukankana, ariko umwe ahita (...)
Bamwe mu bagenzi bategera imodoka ahazwi nko kuri Gereza nkuru ya Kigali (1930) baravuga ko bakomeje kwibwa ibyabo n’insoresore usanga zihicaye, bityo bagasaba inzego bibera ku bafasha gukemura iki kibazo.
Ubwo IGIHE twageraga aho abagenzi bakunze kuvuga ko habera ubu bujura, ako kanya hari uwahise yibwa, ubwo umushoferi wari ufite imodoka yari ihagaze aho ariko atari bugufi yayo, hazaga abasore barenga bane, bakayikungura bavanagamo imashini (computer) barayirukankana, ariko umwe ahita afatwa n’abaturage bari aho.
Umwe mu bagenzi wari aho yatangarije IGIHE ko aba basore akenshi bakunze kuza ku wa gatanu, bakazengura imodoka zihagaze aho bareba ko hari uwasizemo ibintu, kugira ngo babyibe.
Yakomeje agira ati “Hari n’igihe aba basore baza bakicara mu modoka zitwara abagenzi, nyamara bashaka uwo biba, babona imodoka igiye guhaguruka, bakavamo.”
Aganira na IGIHE, Umuyobozi w’akarere ka Nyarugenge Mukasonga Solange, yavuze ko iki kibazo ubuyobozi bw’akarere butari bukizi, ariko bugiye ku gihagurukira.
Yagize ati “Ubuyobozi bw’akarere bufatanyije n’inzego zishinzwe umutekano, tugiye gushakisha uburyo bwose twakemura iki kibazo, ku buryo mu minsi mike igisubizo kiza kuba cyabonetse.”
Abaturage basabwe kujya bagaragaza ahari ikibazo, kuko ngo iyo batagitangaje, ubuyobozi budashobora kukimenya, dore ko kuri uyu muhanda abagenzi bamaze igihe bavuga ko hari ubujura ariko ugasanga batabigaragaza mu nzego z’ubuyobozi.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Abajya gusengera ku musozi wa Kanyarira basubijwe
Abantu batandukanye bajya gusengera ku musozi wa Kanyarira batangaza ko banejejejwe no kuba barubakiwe ikiraro kibafasha kugera kuri uwo musozi.
Uwo musozi uherereye mu Karere ka Ruhango. Mbere yo kuwugeraho ubanza kwambuka umugenzi witwa Nyakogo uwutandukanya n’undi musozi witwa Kizabonwa wo mu Karere ka Muhanga.
Nta kiraro cyabaga kuri uwo mugezi kuko icyari gisanzweho cyatwawe n’amazi. Ibyo byatumaga bamwe mu bawambukaga bajya gusengera ku musozi wa Kanyarira bagwagamo bagakomereka cyangwa bagapfa. Mu mwaka wa 2015 abantu batatu baguyemo barapfa.
Kuba harubatsweho ikiraro gikomeye, kigizwe n’ibyuma, bizafasha abantu bajya kuhasengera ngo bakemurirwe ibibazo; nkuko umwe muri bo utashatse kwivuga izina abisobanura.
Agira ati “Abakecuru bajyaga babura uko bambuka mu mugezi n’abana ndetse n’abaza gusenga ubu babonye ibisubizo.”
Icyo kiraro ntikizafasha gusa abajya gusengera ku musozi wa Kanyarira,kizafasha n’abandi baturiye umugezi wa Nyakogo.
Abahaturiye bahamya ko wajyaga wuzura kubera imvura, ugatuma abana babo babura uko bajya kwiga,banagiyeyo bakaba bararayo babuze aho banyura.
Kubera uburyo abajyaga gusengera ku musozi wa Kanyarira bahuraga n’ingorane ku mugezi wa Nyakogo, ubuyobozi bw’Intara y’Amajyepfo bwari bwarafashe umwanzuro wo kubuza abakirisitu gusubira kuhasengera.
Ariko Uturere twa Ruhango na Muhanga twiyemeza gushaka umuti utabangamiye abaje kuhasengera, twiyemeza kuhubaka icyo kiraro.
Kayiranga Innocent, umuyobozi wungirije w’Akarere ka Muhanga ushinzwe iterambere ry’ubukungu, avuga ko bahisemo kubaka icyo kiraro kugira ngo abaturage babashe kugira ubuzima bwiza.
Izabiriza Jeanne, umunyamabanga nshingwabikorwa w’Intara y’Amajyepfo asaba abajya gusengera ku musozi wa Kanyarira, gukoresha icyo kiraro kugira ngo birinde impanuka zo kugwa muri Nyakogo.
Agira ati “Imyemerere y’abaza gusengera hano igomba kujyana no kubungabunga ubuzima bwabo, basenge ariko banyure hano kugira ngo birinde amayira mabi yabashyira mu kaga.”
Ikiraro cya Kanyarira kireshya na metero 48,gifite ubushobozi bwo kwikorera toni 15,cyubatswe ku nkunga y’umuryango utegamiye kuri Leta witwa “Bridge To Prosperty”. Cyuzuye gitwaye Miliyoni 30 z’amafaranga y’u Rwanda.
Ibitekerezo ( 7 )
Imana ibahe umugisha rwose abirebe ko mwafashije abantu bifuzaga kujya kuwomusozi ndeste nabahatuye nabo babonye uburyo
Imana ibahe umugisha rwose abirebe ko mwafashije abantu bifuzaga kujya kuwomusozi ndeste nabahatuye nabo babonye uburyo
ndabashimiye igikorwa cyiza mwakoze Imana ibahe imigisha
Imana ihe umugisha abagize igitekerezo cyo kubaka iki kiraro kigezweho, kuko kizafasha benshi. Imana isubiza amasengesho ihabwe icyubahiro.
Ndashimye cyane kiriya gikorwa mwakoze nikiza.
imana ibahe umugishA kumwogushyigikir a ivugabutumwa
imana ibahe umugishA kumwogushyigikir a ivugabutumwa


text:
Nimugende mwigisha muti" Ubwami bwo mw’ijuru buri hafi"
Matayo 10: 7 Nimugende mwigisha muti" Ubwami bwo mw’ijuru buri hafi"
Ni byo koko ubwami bw’Imana buri hafi iyo dukurikije ibyanditswe byera dusanga ibyahanuwe byose byarasohoye hasigaye impanda yonyine. Ijambo ry’Imana muri Matayo 24:38-44 haratubwira ngo, uko iminsi ya Nowa yari iri niko kuza k’Umwana w"umuntu kuzaba , kuko nkuko bari bameze muri iyo minsi yabanjirije umwuzure, bararyaga, banywaga, bararongoraga, barashyingiranaga, bageze umunsi Nowa yinjiriye mu nkuge, ntibabimenya kugeza ho umwuzure waziye ukabatwara bose.
Ni nako kuza k’Umwana w’Umuntu kuzaba. Abantu bahugiye mu by’isi Imana barayimuye nta mwanya bakiyifitiye, hari byo bimitse aho usanga umuntu abyuka, akoga akarya akagenda muri gahunda ze akirirwa akora ibyaha bitandukanye bwakwira akaryama, bukira bugacya. Akabaho yumva yihagije cyangwa yibeshejeho. Ejo ibyago byaza akibuka Imana cyangwa se ntanagirirwe ubuntu bwo kuyibuka agahura n’impanuka akaba ararimbutse. Hora witeguye kuko ntuzi igihe ufite hano kw’isi turi abashyitsi n’abimukira.
Umuririmbyi yararimbye ati iminsi yo kubaho kwanjye Imana iyifite mu biganza. Ese ko iminsi yacu ataritwe tuyigengaho, ko iyo bukeye tuba tutazi ko bwira bene data twakwiyegereje Imana. Bibiliya iratubwira ngo Icyo gihe abantu bababiri bazaba bari mu murima, umwe azajyanwa undi asigare, abagore babiri bazaba basya ku rusyo umwe azajyanwa undi asigare. Mbega akaga wee umuriribyi wundi nawe aravuga ati tunganira Imana.
Ijambo ry’Imana riratubwira ngo Mube maso kuko mutazi umunsi n’isaha. Mu gihe cyashize muri America habaye umuyaga mwinshi wangiza byinshi cyane ama miliiyoni arahatakarira benshi barahagwa, ese ko ari igihugu giteye imbere bazi no kumenya imihindukire y’ikirere kuki batashoboye guhagarika iyo miyaga cyangwa ngo bahungishe abantu ingaruka zibe nke?
Mu Rwanda naho habaye imvura nyinshi yangiza byinshi. Si aho honyine hari henshi muri ino minsi hari mu bihe nkibyo. Ese ntacyo twumvamo bene data? Ababyeyi barica abana barica ababyeyi,abavandimwe baragambanirana, mu Itorero ry’Imana ari naho urubanza ruzatangirira ibintu ni amayobera, umuntu yibaza nimba abantu bakijijwe by’ukuri bikamuyobera. Akagambane ni kenshi, kutubahana ni kwinshi,abato ntibacyubaha abakuru, harayobora kamere n’amarangamutima gusa gusa... Yesu tabara hembura umurimo wawe hagati yo muri iyi myaka.
Bene data mureke tube maso twe kugwa mu mutego w’umwanzi ushaka kutubuza ijuru ngo kuko umugambi we ni ukwiba, kwica no gusenya. Twibuke ko ijuru ari irembo rifunganye, twibuke kandi ko tugomba guhora twiteguye ntituzabe nkaba bakobwa babapfapfa. Ijambo ry’Imana mu Byahishuwe riratubwira ngo hahirwa abamesa ibishura byabo kugirango bemerwe kwegera cya giti cy’ubugingo, kandi banyure mu marembo binjire muri rwa rurembo.
Narangiza ngusaba niba utarakira Yesu nk’Umwami n’Umukiza wawe, uyu ni umwanya uhawe mufungurire umutima yinjire akubere Umwami n’Umukiza. Niba nawe wari waravuye mu byizerwa akanya ni akanya kawe ko kongera kwiyuzuza n’Imana mugasubirana ubusabane kuko ntacyo ufite uzireguza ni wowe wenyine uzayihagarara imbere, uwaba yari aciste intege nawe subizwamo imbaraga Yesu aravuga ngo yemwe abarushye n’abaremerewe ni muze munsange ndabaruhura. Twese dufatanye dusenge iri sengesho.
Mwami Yesu tumenye ko uzagaruka duhe kuba maso mu buzima bwacu bwa buri munsi tutazatungurwa amen!
Edith Umugiraneza


text:
Uburasirazuba: Abayobozi bashya barasabwa guteza imbere ibikorwaremezo
Abayobozi batowe muri Komite nyobozi na Njyanama z’uturere tw’intara y’Uburasirazuba barasabwa guteza imbere ibikorwaremezo mu rwego rwo kuzamura ubukungu bw’intara.
Babisabwe na guverineri w’iyo ntara, Uwamariya Odette, nyuma y’amatora yabashyize mu nshingano kuri uyu wa 26 Gashyantare 2016. Yavuze ko intara y’Uburasirazuba ifite amahirwe menshi yareshya abashoramari, ariko bamwe bakaba bacibwa intege n’uko hari uduce tw’iyo ntara tutaragira ibikorwaremezo by’ibanze bihagije.
Ati “Hari ibikorwa bikeneye gushyirwamo imbaraga, byinshi ni ibiganisha mu kongera ibikorwaremezo kuko ubona ishoramari ryakwikora ibyo bikorwa byakozwe. Ni ibikorwa bijyanye no gutunganya imihanda, ibikorwa by’amazi n’amashanyarazi. Birasaba ko icyerekezo cyashyirwa mu bikorwa byorohereza abashoramariâ€
Nyuma y’uko abo bayobozi bashya batorwa hari abaturage bakurikiranye umuhango wo kubarahiza kugira ngo bumve icyerekezo babafitiye. Abakurikiranye uwo muhango wo kurahira bavuze ko badakeneye umuyobozi uzabasubiza inyuma. Mukagihana Marigarita yavuze ko  abayobozi batowe bagomba kuzakora ibyo basezeranyije abaturage biyamamaza kuko ari yo mpamvu abaturage babatoye.
Ati “Turabasaba kutumenya bakubaka urwatubyaye, kandi ibyo batwijeje biyamamaza ni byo dutegereje. Bavuze ko ntawe uzabababarana, ngo bazadukorera byiza, dutegereje kureba ko bazabikoraâ€
Abayobozi batorewe kuyobora uturere tw’uburasirazuba bijeje abaturage ko icyo bashyize imbere ari iterambere ry’abaturage b’Uburasirazuba n’u Rwanda muri rusange. Gusa nanone bavuga ko hakenewe ubufatanye bw’abaturage kuko abayobozi ubwabo batagira icyo bageraho mu gihe abaturage batabari inyuma, nk’uko Mbonyumuvunyi Radjab watorewe kuyobora akarere ka Rwamagana abivuga.
Ati “Twumva tuzafatanya n’abaturage bacu tubateza imbere duteza imbere ibikorwa by’ubuhinzi n’ubucuruzi bitunze umubare utari mutoya w’abaturage bacu. Ingamba ni ugufatanya tugakorera ku ntego buri wese akamenya icyo agomba gukora kandi akakinozaâ€
Muri komite nyobozi nshya z’uturere tw’Uburasirazuba hagiye hagarukamo bamwe mu bayobozi bayoboye muri komite zicyuye igihe, uretse iy’akarere ka Nyagatare igizwe n’abayobozi bashya gusa. Bose basabwe guhuza imbaraga bakorera hamwe nk’ikipe, kuko ari byo bishobora gutuma bubahiriza ibyo bijeje abaturage igihe biyamamazaga.


text:
Idini no Kwizera – Rev. Dr. Paul Yonggi Cho
Ni ibihe bihamya biri mu mitima y’abavutse ubwa kabiri? Ni uko Yesu yakuyeho ibyaha byacu byose ku bw’umubatizo we, n’amaraso yavuye.
Idini ni ukwizera Yesu ukurikije imyumvire yawe, ukirengagiza ijambo ry’Imana riboneye, ariko gukizwa ibyaha nta ho bihuriye no kugendera ku myumvire yawe. Kwizera ni ukwemera amagambo yose yo mu Isezerano rya Kera n’Irishya, ukazibukira imyumvire yawe bwite. Ni ukwemera ijambo ry’Imana nk’uko ryanditswe muri Bibiliya, no kwakira agakiza kabonerwa mu mazi n’Umwuka, ari wo mubatizo wa Yesu n’amaraso yaviriye ku Musaraba. Iyo umuntu yakiriye mu mutima we ubwenge bw’ubutumwa bwiza bw’umwimerere, ni bwo abasha gukizwa.
Ibyaha byacu ntibyashoboraga kutuvaho hatabayeho umubatizo wa Yesu, kandi ntitwashoboraga kubabarirwa ibyaha byacu iyo Yesu atatumenera amaraso. Yesu yabanje kwishyiraho ibyaha byacu, arangije abijyana ku Musaraba atumenera amaraso. Iyo twizeye umubatizo wa Yesu n’amaraso yaviriye ku Musaraba, tuvuka ubwa kabiri tubyawe n’ijambo kandi tukabaturwa mu byaha byose by’abari mu isi.
Kwizera nyakuri ni ukwizera ko Yesu Kristo yatwejejeho ibyaha byacu rwose ku bw’umubatizo we. Ni ukwizera kandi ko yemeye Umusaraba w’isoni kubera ibyaha byacu byose. Tugomba kwizera agakiza kaboneye k’Imana. Imana yakunze abantu cyane, bituma idukirisha umubatizo wa Yesu n’amaraso yaviriye ku Musaraba. Iyo twizeye ijambo ry’Imana dukizwa ibyaha byacu byose, tugakizwa urubanza kandi tukaba abakiranutsi imbere y’Imana.
“Uwiteka, ndizeye. Sinkwiriye agakiza, ariko nizeye umubatizo wa Yesu n’Umusaraba we no kuzuka kwe.” Icyo tugomba gukora gusa ni ugushimira Imana ko yaduhaye kuvuka ubwa kabiri. Kwizera ijambo ry’umwimerere ryo kuvuka ubwa kabiri ni ukwizera nyakuri.
Ukuri ko kuvuka ubwa kabiri ni uku: “Dore kwizera guheshwa no kumva ijambo, no kumva kukazanwa n’ijambo rya Kristo” (Abaroma 10:17). “Namwe muzamenya ukuri kandi ukuri ni ko kuzababatura” (Yohana 8:32). Tugomba kumenya neza ukuri, kandi tukizera ibihamya bitatu: Umwuka n’amazi n’amaraso (1 Yohana 5:5-8).
“Ukuri ni ko kuzababatura.” Aya ni amagambo Yesu yavuze ku mazi n’amaraso. Mbese warabatuwe? Mbese turi abanyedini, cyangwa turi abakiranutsi? Abo Yesu ashaka ni abizeye kubyarwa ubwa kabiri n’amazi n’Umwuka bonyine.
Niba wizera umubatizo wa Yesu n’amaraso ye, nta cyaha ufite mu mutima wawe. Ariko niba wizera Yesu nk’umunyedini, uracyari mu byaha kuko udafite kwizera gushyitse ko yagukijije. Abanyedini bakomeza kugerageza gukizwa ibyaha byabo igihe cyose basenze bihana, ariko ntubashobora gukizwa ibyaha byabo mu buryo bwuzuye.
N’ubwo bakijijwe mu buzima bwabo, ntibibasha gusimbura kubabarirwa ibyaha gushyitse kubonerwa mu mubatizo wa Yesu n’urupfu yapfiriye ku Musaraba. Reka twizere ijambo rya Yesu ryakuyeho ibyaha by’abari mu isi (n’ibyo mu gihe kizaza na byo) tubashe gukizwa.
Reka nongere nkubwire ko kwihana buri munsi bidashobora gusimbura kuvuka ubwa kabiri. Abakristo bose bagomba kwizera none ko bababariwe ibyaha ku bw’ijambo ryo kuvuka ubwa kabiri.
Ntitubasha kwihana ibyaha byacu burundu. Kwihana gupfuye ntigushobora kugeza umuntu ku Mana, ahubwo bimufasha kwihesha amahoro mu mutima we gusa. Kwihana gupfuye ni ukwatura uruhande rumwe, ukirengagiza burundu ubushake bw’Imana. Ibi si byo Imana idushakaho.
Kwihana nyakuri ni ukuhe? Ni ukugarukira Imana. Ni ukugaruka ku ijambo ry’agakiza ka Yesu, ukaryizera nk’uko ryanditswe. Ijambo ridukiza ni ijambo ry’umubatizo wa Yesu, n’Umusaraba we no kuzuka kwe. Iyo twizeye iri jambo mu buryo bushyitse, turakizwa kandi tugahabwa ubugingo buhoraho.
Ubu ni ubwenge bw’ijambo ryo kuvuka ubwa kabiri. Ni ukwizera umubatizo wa Yesu, n’amaraso ye n’ijambo ry’ubwami bw’Imana, ari byo biduhesha kuvuka ubwa kabiri.
Ubwo Yesu yatubwiraga ko tugomba kuvuka ubwa kabiri tubyawe n’amazi n’Umwuka, yari ashatse kuvuga ko tugomba kuvuka ubwa kabiri tubiheshejwe no kwizera umubatizo we n’amaraso yaviriye ku Musaraba. Ubwo ni bwo tuzabasha kwinjira mu bwami bw’Imana no kubuturamo. Tugomba kwizera ijambo rye. Ibintu bibiri bihamya ko twababariwe ibyaha byacu ni umubatizo wa Yesu n’amaraso yaviriye ku Musaraba, ari na byo biduhesha kuvuka ubwa kabiri.
None se wizeye ijambo riduhesha kuvuka ubwa kabiri no kubabarirwa ibyaha? Kwizera umubatizo wa Yesu n’amaraso yaviriye ku Musaraba bidukiza ibyaha byose by’abari mu isi. Uku kwizera ni ko kuduhesha kuvuka ubwa kabiri. None se ko Bibiliya itubwira ko Yesu yakuyeho ibyaha by’abanyabyaha bose bo mu isi, ni iki kitubuza kwizera ngo tuvuke ubwa kabiri?
Abizera ibi bintu bibiri bihamya ko twavutse ubwa kabiri (umubatizo wa Yesu n’Umusaraba we), ni bo bavutse ubwa kabiri by’ukuri. Kandi uwizera Umwana w’Imana aba afite uku guhamya muri we (1 Yohana 5:3-10). Niwizera Yesu ntukareke no kwizera amazi n’amaraso n’Umwuka.
Nk’uko umugaba w’ingabo Namani yibiye muri Yorodani karindwi kugira ngo akire ibibembe bye burundu (2 Abami 5), ni ko natwe tugomba kwizera ko muri Yorodani Yesu yakuyeho ibyaha rimwe ngo bibe bihagije iteka, ari cyo cyatumye aduha agakiza gahoraho iteka ryose.
Kuko Yesu yadukunze, ubu tubasha gukizwa ibyaha byose by’abari mu isi, tugahabwa ubugingo buhoraho ku bwo kwizera ko twababariwe ibyaha byacu. Reka twese twizere ijambo ryo kuvuka ubwa kabiri, bizaduhesha kwakira agakiza k’Imana.


text:
Imitako itagomba kubura mu cyumba cy’umwana ukivuka
Ubusanzwe,iyo ababyeyi bitegura umwana ugiye kuvuka,usanga baranuteguriye n’icyumba azakirirwamo kirimo ibikoresho azakenera byose,kandi icyo cyumba bakagitaka bakoresheje uburyo bwose kizaba kigaragra neza,bagasiga amarangi atandukanye,uburiri bwiza,bagashyiramo imitako myiza ariko banibanda cyane mu gukoresha amabara yabugenewe hakurikijwe igitsina cy’umwana bitegura.
1. Mu cyumba cy’umwana ntihagomba kubura irangi rishya,ku nkuta z’inzu kandi ry’ibara ry’icyatsi kibisi,ubururu cyangwa umuhondo mu gihe ari umwana w’umuhungu,naho ku mukobwa ho basiga irangi rya pink,umweru kandi ayo mabara akaba assize ku buryo bugaragara neza.
2. Udushushanyo twiza tw’abana ku nkuta turimo,uturabo,inyoni,utunyugugu cyangwa utundi dusimba dutoya dushimisha abana.
3. Imitako imanikwa hejuru ikaba inagana hejuru y’uburiri bw’umwana.
4. Amatara cyangwa itara rimwe rinini rimurika neza akdni rifite urumuri rwiza,kuburyo riba naryo rimeze nk’umutako umanitse mu cyumba.
5. Ushobora kandi no gukoresha bougies nyinshi mu cyumba zikaba zitondetse nk’umutako.
6.Uburiri bw’umwana bugomba kuba bushasheho amashuka y’amabara ashushanijeho uturabo,udusimba duto cyangwa ibiti kandi birimo ya mabara twavuze haruguru,ajyana n’igitsina cy’umwana.
7.Mu cyumba kandi hagomba kuba harimo udukinisho tw’abana tuzajya dufasha umwana kurangara mu gihe azaba atangiye kureba,turimo ibinunusi ibito n’ibinini cyangwa ibipurizo birimo umwuka bihora byizunguza mu cyumba.
Iyi niyo mitako myiza y’abana itagomba kubura mu cyumba cy’umwana ukivuka kugeza igihe amaze kumenya ubwenge ,maze bigahinduka uko agenda akura.
NZIZA Paccy


text:
Ibimenyetso 8 bizabanziriza kugaruka kwa Yesu!
Kristo agiye kugaruka! Ntimuyobe, Kristo ntazaza mu ibanga cyangwa mu gihe abantu badatekereza. Azaba aje gutegeka isi yose! Bizaba bimeze bite rero?
Kugaruka kwa Yesu kuvugwa cyane mu Isezerano Rishya, mu butumwa bwiza bwose uko ari bune, mu Byakozwe n’intumwa, mu nzandiko za Pawulo, muri Yakobo, Petero na Yohana, ndetse ni yo nsanganyamatsiko nyamukuru y’igitabo cy’Ibyahishuwe. Twari dukwiriye rero kumwitegura guhera none, kuko ari icyemezo kigomba guhindura ubuzima bwacu bwose. Tugomba rero kwitegereza ibimenyetso Yesu yatanze.
Abavuga ko Yesu agaruka muri uyu mugoroba ni abahanuzi b’ibinyoma, kuko hari ibimenyetso bigomba kubanziriza kuza kwe. Ariko se ibyo bimenyetso ni ibihe?
1. Intambara, n’impuha z’intambara
Mwitegereze intambara (intoya, inini, iz’amoko, iz’amadini, ubicanyi, kugambanirana…) Kenshi abantu batekereza ko isi igihe kuba nziza. «Muzumva iby’intambara n’intambara, mwirinde mudahagarika imitima kuko bitazabura, ariko imperuka izaba itaraza» Matayo 24:6-7.
2. Amapfa n’inzara
Abatuye mu bihugu bikize bakunze gutekereza ko inzara ireba ibihugu nka Bengladesh, ibyo ku mugabane w’Aziya na Afurika. Ariko ntibatekereza ko igihe kimwe super markets zishobora gufunga biturutse ku ibura ry’ibikoresho (mu gihe amapfa n’inzara bizaba byageze mu bihugu by’Afurika na Aziya), kuko bituruka mu bihugu bikennye. Ikindi, bigaragara neza mu Byahishuwe ko twese bizatugeraho:
«Umwana w’intama amennye ikimenyetso cya gatatu, numva ikizima cya gatatu kivuga kiti ‘Ngwino.’ Ni uko ngiye kubona mbona ifarashi y’umukara, kandi uyicayeho yari afite urugero rw’indatira mu ntoki ze. Numva hagati y’ibyo bizima bine igisa n’ijwi rivuga riti ‘Urugero rumwe rw’ingano rugurwe idenariyo imwe, n’ingero eshatu za sayiri zigurwe idenariyo imwe, naho amavuta na vino ntugire icyo ubitwara’” Ibyahishuwe 6:5-6. Amapfa afite ingaruka ku isi yose.
3. Ibishyitsi n’ibindi biza bitari bimwe
Muri iyi myaka ishize, habonetse ubwiyongere bw’ibishyitsi, ndetse bikagenda byongera ubukana (magnitude). Byageze no mu bice bitigeze gukorwaho n’ibishyitsi. Amamiliyoni y’abantu yapfuye azize ibishyitsi mu kinyejana cya 20, kandi birarushaho kwiyongera bivuga ko mu kinyejana cya 21 bishobora guhitana incuro 10 z’abapfuye mbere nk’uko tubikesha ikinyamakuru San Diego Union-Tribune, mu nkuru yacyo bise «Les Tremblements de terre sont de plus en plus mortels », 28 septembre 1999).
“… Hazabaho inzara n’ibishyitsi hamwe na hamwe” (Matayo 24:7).
4. Ibyorezo (Mugiga)
Ibyorezo byinshi bimaze kugaragara ku isi yose. SIDA ni yo ivugwaho cyane, ariko hari ibindi nka Ebola, SRAS… bihangayikishije benshi ndetse n’inzobere mu by’ubuzima zo ku isi yose. Izindi ndwara nka malariya n’igituntu zigaragambya ku miti isanzwe izivura, ntibe ikizibashije.
N’ubwo ibyorezo bikomeje kwiyongera hirya no hino, ibyavuzwe muri Bibiliya ntibirasohora. Ibyo byorezo ntibizafata abatuye Afurika, Aziya cyangwa ibindi bice bonyine, ahubwo bizafata n’abo mu bihugu bikize nk’uko byavuzwe na Bibiliya:
«Umwana w’Imana amennye ikimenyetso cya kane, numva ijwi ry’ikizima cya kane kivuga kiti ‘Ngwino.’ Ni uko ngiye kubona mbona ifarashi y’igitare igajutse, kandi uyicayeho yitwa Rupfu, kandi Kuzimu aramukurikira. Ni uko bahabwa ubutware bwa kimwe cya kane cy’isi, ngo babicishe inkota n’inzara n’urupfu, n’ibikoko byo mu isi” Ibyahishuwe 6:7-8.
5. Izamuka ry’idini ya Islam
«Ni uko mu gihe cy’imperuka, umwami w’ikusi azamutera, kandi umwami w’ikasikazi azamutera ameze nka serwakira, azanye amagare n’amafarashi n’inkuge nyinshi atere ibihugu, abisandaremo nk’umwuzure w’amazi. […] Ni uko azabangurira ukuboko kwe ku bihugu bitari bimwe, n’igihugu cya Egiputa ntikizamurokoka. Ndetse azahindura ibintu by’umurimbo by’izahabu n’ifeza, n’ibindi bintu by’igiciro cyinshi byo muri Egiputa, Abanyalibiya n’Abanyetiyopiya bazamushagara” Daniyeli 11:40-43.
Muri iki gihe, idini ya Islam irimo kurushaho gushing imizi ibifashijwemo n’ibihugu biri mu ibanga n’imiryango y’iterabwoba, kugira ngo ihashye ubutegetsi buriho ibusimbuze ubwami bwa Islam. Ibi byavuzweho birambuye mu kinyamakuru l’Economiste … (L’Economiste, « Le Nouvel Ordre Mondial », 8 janvier 1994, p.23)
6. Umuryango w’Ubumwe bw’Uburayi uzishyira hejuru y’ibindi bihugu, ushaka kuyobora isi
Itegereze Uburayi! Ibyahishuwe 13 havuga iby’inyamaswa izaduka ivuye mu nyanja, ifite imbaraga zo kurwanta amahanga. Imirwe 7 isobanura ibihugu bigize uwo muryango. Ibi bizabaho mu gihe gishyize kera. Amahembe 10 asobanura abami 10 bagize ubwo bwami, bazashyiraho uwo muryango w’ubumwe uzarwanya Abera b’Imana (Ibyah. 13:7).
Abo bami 10 ndetse bazarwanya Kristo ubwo azaba agarutse. «Ya mahembe cumi wabonye nib o ba bami cumi batarima, ariko bahabwa gutegekera hamwe na ya nyamaswa nk’abandi kumara isaha imwe. Abo bahuje inama, baha ya nyamaswa imbaraga zabo n’ubutware bwabo.bazarwanya Umwana w’intama, ariko Umwana w’intama azabanesha kuko ari we mutware utwara abatware n’Umwami w’abami, kandi abari hamwe na we bahamagawe batoranijwe bakiranutse na bo bazayinesha» Ibyah. 17:12-14.
7. Umutware ukomeye w’amadini azashyiraho ihinduramatwara mu madini
Kimwe mu bimenyetso bigaragara by’imperuka ni: “Ni uko mbona ya nyamaswa n’abami bo mu isi n’ingabo zabo bakoraniye kurwanya Uhetswe na ya farashi n’ingabo ze. Iyo nyamaswa ifatwa mpiri, na wa muhanuzi w’ibinyoma wakoreraga ibimenyetso imbere yayo, akabiyobesha abashyizweho ikimenyetso cya ya nyamaswa n’abaramya igishushanyo cyayo, na we afatanwa na yo...» Ibyah. 19:19-20.
8. Ubutumwea bwiza bw’ubwami bw’Imana buzabwirizwa mu mahanga yose
Muri Matayo 24, Yesu yaravuze ati “Kandi ubu butumwa bwiza bw’ubwami buzigishwa mu isi yose…” (Matayo 24:14). Aya magambo afite agaciro cyane, kuko agaragaza ko amahanga yose azamenya ubutumwa bwiza. Abantu ntibanga icyo bataramenya. Bazanga umurimo w’Imana n’ijambo ryayo kuko bazaba banze ijambo ryayo.
Buri shyanga rizumva ubutumwa bwiza nk’ubuhamya. Si ukugira ngo bubahindure, ahubwo ni “isezerano” ry’imigambi y’Imana.


text:
Bien Venue au Journal Minembwe. Welcome to Minembwe Free Press. Minembwe Free Press est un journal au service de la communauté Banyamulenge en particulier et toute la communauté globale des internautes. Ce Journal en ligne est un espace d'expression, d'information, d'échange d'idées autour des enjeux actuels au sujet de notre peuple et notre territoire de Minembwe. Ce journal se veut interactif. Je vous invite tous a` faire vos contributions. A M. Fondateur et editeur en Chef
Thursday, August 30, 2007
Reaction sur l'analyse fait au Message du Mgr
Par Justin Nsenga (USA)
Ndagira ngo ntange ibitekerezo kuri point yabaye souleve muri analyse yawe(Tito)see:Commentaire sur le message de Mgr Gapangwa , qui d'une part, a un sens du present millenaire, mais d'autre part vous tendez de jeter toutes les responsabilites a nos aieux qui ont manifeste de la bravourie et une histoire tres riche que la note.
Pasteur, bibilia iti" Wunguka ubwenge, ukunguka umuruho". Ibyo turimo uyu munsi nta na rimwe ndabishyira kuba byeyi bacu, iyi ni imbuto mbi yatuvutsemo twe urubyiruko. Thus, analysis zawe ntabwo nazemeye, kubera izi mpamvu;
1. Uti imirara yazanye amacakubiri: Imirara nta kibi cyayo, navaga ikantarange, nkagenda ntazi aho ndara, bwira nkinjira munzu mpitiyemo, cangwe se umugabo nsanze hanze ati injira munzu mwana. Nageramo ati ese uturutsehe? Nti nturutse aha naha, uri uwande se sha? nti ndi mwene kanaka wa kanaka. Umusaza ati yooo, sogokuru wawe twarabanye,twaragabiranye...Nta narimwe nari numva umwana wumunyamurenge azizwa ubwoko bwe, cangwe se abura indaro, uretse kuri iki kinyejana cyacu, kandi ba data na basogokuru bakiriho none, uzabaze baracyafite umuco. Hari naho wageraga ugasanga winjiye munzu ya nyogosenge, nyokorome... Bwaca wataha uti naraye mu muhana w'abanyanaka, banfata neza, ndetse umusaza runaka yavuzeko yabanye na sogokuru. Ibi byatumaga imiryango ikomeza kubana no gukundana.Gushakana no gushyingirana nabyo byatumye uyu munsi nta munyamulenge utavukana nundi, which is good!!! Byatumaga utagendana ubwoba kuko nubwo wasanga umuhana wiganjemo ubwoko bumwe, ntiwaburagamo abo muvukana. Nta kibi rero cy;imirara.
2. Uti byageze no mu matorero: Toujours ni kuri ya ngoma yanyu mwe Abapasteri babasore. Nkiri umwana numvaga bavuga ngo: Ku Kabara ko kwa Muhebera, Pasteri Makombe, Pasteur Kajabika, Pasteur Mudagiri, Mwungura, Past.Bitebetebe,...... abo bagabo mvuze nabandi benshi ntazi, baranzwe nubupfura mu mirimo yabo, ntabwo bigeze bakorera umushahara mu matorero, barabwirizaga, bwaca bakaja guhinga hamwe nabakirisitu babo, ejobundi haza uwundi mutindo wabayobozi( pardon je ne veux insulter personne, ni analyse) bamwe bati umupasitori agomba guhembwa... biba ibintu bishya muri culture yacu, twari tuzi ko ukorera Imana azahemberwa mu ijuru.Noneho aho abantu batangiriye kuja kwiga za Biblia, ils ont investi, bagurisha inka zabo, barara ubusa, rero il faillait que babyaza umusaruro, ibyo bize. Le verset ivuga ngo Umuntu azatangira guhemberwa hano ku isi, irasakara, Umunyamulenge wari umenyereye evangile ye isanzwe, yo kuja mu rubunga mugatarama, mukuzuzwa, amandiko, guhanura...atangira kuvangirwa( EREGA UBUTUMWA BUJYANA NA CULTURE) ejo ngo muzane igitoro cy'i Kanisa, abasaza bati ibi nibiki...Ibyo biza ari nka business nshya, surtout Vague yo kuja mu Rwanda nayo ya contribuer cyane kwerekana ko umupasteri ari umukozi nkabandi. Ni byiza ntacyo ngayamo kabisa, ariko byaje mu bwoko butari bumenyereye iyo mpinduka.
Abantu bose barahumuka, bati kumbe umuntu yo kizwa no kuba Pastori?? Voila le genese y'intambara zinjiye mu mirara, zitwikiriye Itorero. Noneho umuntu yaza afite umuhamagaro, abandi ati reka da, uyu ni uwahe?? Kubera iki/ kubera inyungu. Tjrs, ni muri ya generation yacu. Pasteur!! Mbwira neza uri aho KGL, kandi ibyo urabizi, ubu hari Abanyamulenge bahinduye impano yo guhanura Business. Ndabeshye??????????????? Iwacu umuhanuzi ninde wigeze ahanurira umuntu ngo niho amuha ibyo arya??? Ubu ahubwo bamwe bavangirwa nabahanuzi, ngo tubonye ko utsinze banaka, umuntu akaba yo kwita ku giti ngo ari kumasezerano. Hari urugero waba uzi rwabadata, ngo urumpe?? Ndacyari na muto wenda.
3.Imirara muri politiki: Umunyamulenge yamenye amafaranga nuburyo aryoha vuba aha cyane, wasangaga umugabo ubyajije inka ze zitatu afite amata, yashoboraga gusuzugura millionnaire, kuko ntacyo amafaranga yari amubwiye kuko ntacyo yayashakiraga, yagurishaga akamasa akagura ikoti, numunyu winka, ihuzu yumugore, amakaye yabana, nutubutura twabana, ahasigaye akigaramira, agatura muri Paradizo y'I Mulenge, ubu yangiritse. Aho tubyirukiye, turagenda, tubona ifaranga uko riryoha, tumenya amacenga n'amaco yinda, tumenya uko inzara iryana, nuburyo bwo kuyirwanya, Voila aho byacikiye. Ahubwo dusubire kuri Authenticite wa mugani wa nyakwigendera Mumbutu( Mobutu).
Questions:Imirara, ikibi cyayo ni ikihe? Uzi ko imirara yagiraga justice iruta iya none? None se Umunyamulenge niwe ufite umurara ku isi yose??? reka mvuge aba bembe, nibo naturanye nabo, abashikalangwa, abashinatete, abasimunyaka,abasimukinjyi, basimukuma,...ugira ngo namazina asanzwe/ Ni imirara nkiyacu. Kuki se badasubiranamo????? Rero, tureke guhunga responsabilites ngo tuyishyire kuri basogokuru barwanye intambara z'ukuri n'ubutwari. Twabaye une generation y'abahemu, indyarya,abagome,abakunda impiya, kwikunda kwarakabije,urwango nta yindi signification yarwo uretse ibyo byose mvuze.
Prove me wrong, niba wumva analyse nakoze itariyo. Ese uwaguha force magique yo gukemura ibibazo byanyamulenge, wahera he? wahera kuri basogokuruza???
Gira umunsi mwiza.
Justin Nsenga
USA


text:
Muzabamenyera ku mbuto zabo – Matayo 7:16
Abantu batari bake, biyemerera ko bazi Imana. Nyamara uko babivuga kenshi mu magambo si ko bigaragara mu bikorwa. Bavuga ko bazi Imana ariko imirimo bakora ikabihakana. Mu matorero tubarizwamo; akenshi yo dushaka kuvuga abantu twemera nk’abakuze mu mwuka, tuvuga icyo bakora. Inshingano zabo mu itorero, abavuga neza, abagaragara kenshi imbere y’abantu, abafite imyanya y’ icyubahiro mu itorero, ndetse bamwe bafite n’ impano zihambaye nko guhanura no gukora ibitangaza. Ariko Yesu kristo we atuburira ko atariho dukwiye kubarebera. "Abenshi bazambaza kuri uwo munsi bati ‘Mwami, Mwami, ntitwahanuraga mu izina ryawe, ntitwirukanaga abadayimoni mu izina ryawe, ntitwakoraga ibitangaza byinshi mu izina ryawe?’. Ni bwo nzaberurira nti ‘Sinigeze kubamenya, nimumve imbere mwa nkozi z’ibibi mwe" Matayo 7:22-23 .
Gukura kw’abantu b’Imana kugaragarira mu mbuto za bo –Matayo 7:16. Iyo turebye mu migani myinshi Yesu yagiye acira abigishwa be, nk’ uwo urumamfu mu ngano, uw’urukungu mu masaka –Matayo 13: 24-30; ni imigani yerekana ko abantu bashobora kwishushanya igihe kirekire ariko iyo igihe cyo kwera kigeze , bose barasobanuka. Ntawasoroma imbuto z’ umutini ku gitovu. Muzabamenyera ku mbuto zabo. Mbese hari abasoroma imizabibu ku mugenge, cyangwa imbuto z’umutini ku gitovu? Matoya 7:16 . Iyo igihe kigeze , icyo turi cyo kigaragarira mu mbuto twera.
Abayoborwa n’umwuka bazera imbuto z’ umwuka kandi abayoborwa na kamere na bo bazera imbuto za kamere. "Dore imirimo ya kamere iragaragara ni iyi: gusambana no gukora ibiteye isoni n’iby’isoni nke, no gusenga ibishushanyo, no kuroga no kwangana no gutongana, n’ishyari n’umujinya n’amahane, no kwitandukanya no kwirema ibice, no kugomanwa no gusinda, n’ibiganiro bibi n’ibindi bisa bityo. Ndababwira hakiri kare nk’uko nababwiye kera, yuko abakora ibisa bityo batazaragwa ubwami bw’Imana .Ariko rero imbuto z’Umwuka ni urukundo n’ibyishimo n’amahoro, no kwihangana no kugira neza, n’ingeso nziza no gukiranuka, no kugwa neza no kwirinda"- Abagalatiya 5: 19- 22.
Niba ushaka kwigenzura ngo urebe uko uhagaze mu mwuka, soma aya magambo akurikira witonze. Ahanditse Urukundo uhasimbuze amazina yawe. Hanyuma ingingo wumva igutsinda usenge Imana ikuguranire. "Urukundo rurihangana rukagira neza, urukundo ntirugira ishyari, urukundo ntirwirarira, ntirwihimbaza, ntirukora ibiteye isoni, ntirushaka ibyarwo, ntiruhutiraho, ntirutekereza ikibi ku bantu, ntirwishimira gukiranirwa kw’abandi ahubwo rwishimira ukuri, rubabarira byose, rwizera byose, rwiringira byose, rwihanganira byose"- 1Abakorinto 13 : 4-7.
Ujye uhora wisuzuma binyuze ku cyo aya magambo avuga , uyitondere kugeza igihe uzumva warahinditse, wera imbuto nziza.


text:
Izo ngendo azisohozanya n’akandi kazi aba afite kareba abayobozi bari ku rwego nk’urwe. Nyamara usanga hari bamwe mu bayobozi bo mu Rwanda babonana n’abaturage bagiye kubasaba amajwi abashyira mu myanya runaka bayabona ntibongere kubikoza.
Minisitiri w’Ubutegetsi bw’Igihugu Francis Kaboneka yamaganiye kure bene abo cyane abo mu nzego z’ibanze badakunze kwikoza abaturage.
Yagize ati “Mu bushakashatsi bwagiye bukorwa abaturage bagaragaza ko baheruka abayobozi baza kwiyamamaza bakazasubirayo bagiye kongera kwiyamamaza.”
Yakomeje agira ati “ Bayobozi tureke gutererana abaturage, mureke twegere abaturage, tubatege amatwi twumve ibibazo bafite, dufatanye nabo kubikemura. Ndasaba abagize njyanama yaba iy’umujyi wa Kigali, mu turere n’ahandi kumanuka hose, buri gihe jya utekereza uti’ niyamamaje imbere y’abaturage, sinzasubireyo ari uko ngiye kongera kubasaba amajwi.”
Minisitiri Kaboneka yasabye abayobozi bafite imyitwarire mibi gutera ikirenge mu cya Perezida Kagame.
Ati “Iyo ntabwo ari imiyoborere myiza. Niba dushaka kwimakaza imiyoborere myiza tujye duhera no ku nzego zo hejuru. Reba Nyakubahwa Perezida wa Repubulika buri gihe asura abaturage akicarana nabo akabatega amatwi. Niba abikora njyewe ndi nde, wowe uri nde udashobora kubikora. Kandi uko abikora niko bamugirira icyizere, ubu se bazakugirira icyizere batakubonye?”
Yongeyeho ati “Egera bariya baturage ubaganirize kuko uri intumwa yabo, baragutumye, subirayo ubatumikire, njyanama nimwegere ababatoye nimubane nabo nimubafashe, nimubatege amatwi nimuganire nabo nimubakosore.”
Nubwo hari abafite imyitwarire idahwitse, Minisitiri Kaboneka yavuze ko hari bamwe batangiye kwikosore. Ati “Ndimo gukurikirana za njyanama, hari abatangiye kubikora, nibwo buyobozi niyo miyoborere tugomba kwimakaza, abatarabikora nabo bashobora kuba batangira cyangwa bakazabona ingaruka zabyo zitari nziza.”
Abaturage basurwa n’Umukuru w’Igihugu bakunze kumugezaho ibibazo bitandukanye birimo akarengane bagirirwa n’ibindi biba byakagombye gukemurwa n’abayobozi babari hafi.


text:
Ababyeyi bo mu murenge wa Cyabingo, Akarere ka Gakenke batewe agahinda n’ikigo cyubakiwe kwigisha urubyiruko imyuga ariko kikaba kimaze imyaka ibiri kitarafungurwa kandi hari n’amafaranga bitanze ngo cyubakwe, none kikaba cyaratonze urubobi.
Iki kigo ngo cyuzuye gitwaye miliyoni 28; abaturage bategereje ko cyakora ibyo cyagenewe baraheba kandi babona aya mafaranga n’izindi mbaraga zashyizwemo ari igihombo kuri bo n’igihugu muri rusange.
Kabanda Eric umwe mu baturage bo mu kagari ka Rukore muri Cyabingo iki kigo cyubatsemo, yagize ati “Iki kigo twacyubatse ku bufatanye n’umushinga ‘World vision Rwanda’. Twaritanze aho buri muryango nibura watangaga amafaranga 3000, ndetse twatanze n’ibiti byo gutwika amatafari. Ariko kuri ubu byose bisa n’aho byapfuye ubusa, twarumvise ngo akarere, kagiye kuyitunganya ikorerwemo imirimo, ariko nta gikorwa imyaka igiye kurenga ibiri.”
Aba baturage bavuga ko ibi biri mu bidindiza iterambere rya kariya gace, cyane ko n’ibikoresho byashyizwemo na World Vision ngo bigenda byangirika kuko byabuze ubikoresha muri iyo myaka ibiri.
Umuyobozi w’Akarere ka Gakenke Nzamwita Deogratias yagize yahamije ko iyi nyubako itaratangira ariko ngo yatindijwe no gukora na transfo yagombaga kuhageza amashayarazi yahiye
Ati "Iriya nyubako kuba itaratangiye imirimo yayo mbere habanje kubaho ikibazo cya transifo itari mishoboye, ariko ubu yarangije kuhagera kandi ifite ingufu, n’ubwo kandi iriya nyubako yangiritse ; ubu twarangije kuyishyira mu maboko mu maboko y’Ikigo cy’igihugu gishinzwe guteza imbere amashuri y’imyuga n’ubumenyi ngiro (WDA), ngo kihakoreshe."
Yahamiije ko nubwo imirimo yo gusana ibyangiritse bakomeje gukurikirana aho gahunda y’iki kigo igeze muri WDA ngo ziriya nyubako zikoreshwa icyo zagenewe.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Iryo shuri ryubakishije amatafari ya rukarakara ryigagamo abana basaga 100. Abanyeshuri baryigiragamo ariko bigiragamo bigaragara ko imirimo yo kuryubaka yari igikomeza.
Bigaragarira ku ko ibyinshi mu byumba byaryo bitarashyirwaho inzugi n’amadirishya, nta gishahuro kiraterwa kuri izo rukarakara nta n’agasima karimo, ku buryo abana bigiraga mu ivumbi kandi bicara ku ntebe zizwi nk’“urubaho” na zo zigaragara nk’izidahagije.
Umunyamabanga Nshingwabikorwa w’Umurenge wa Murundi, Murangira Saveri, avuga ko ba nyir’iryo shuri baritangije bafite gahunda yo guteza imbere agace ririmo kuko ari ahantu hatamaze igihe hatuwe.
Gusa ngo ubuyobozi bw’umurenge bwarikoreye igenzura, busanga ritujuje ubuziranenge bahita basaba ko rihagarika gukora.
Agira ati “Ni umuntu washatse kuzana amajyambere ariko natwe tumaze kurisura twasanze ritujuje ubuziranenge turarihagarika kugira ngo ribanze ryuzuze ibyangombwa. Ntabwo ari ishuri abana bakabaye bigiramo.”
Ibaruwa umurenge wandikiye iryo shuri urihagarika tariki 26 Gicurasi 2016, ariko ubwo twarisuraga tariki 16 Kamena 2016 twasanze abana biga.
Umuyobozi waryo, Pastor Murenzi Joseph Sande, avuga ko baritangije nyuma yo kubona ko nta shuri ryigenga ryabaga muri ako gace, ku buryo hari ababyeyi boherezaga abana kwiga mu mashuri yigenga yo mu mujyi wa Kayonza mu bilometero bisaga 40.
Ati “Hari ishuri ryatangiye mbere amashuri yigenga adahari, ababyeyi bafite ubushobozi bakohereza abana babo kwiga i Kayonza (mu mujyi), abandi bakabohereza Nyagatare.
Abadafite ubushobozi badusabye ko twabafatira abana turavuga ngo aho kugira ngo bicare batiga twabafata nubwo tutararangiza kubaka, bakaba biga.”
Umuyobozi w’iri shuri buvuga ko bahagaritse ishuri nk’uko bari babisabwe n’ubuyobozi bw’umurenge.
Abana bagera ku 119 baryigagamo ngo bajyanywe mu ishuri rya Leta byegeranye na nyir’iryo shuri ryahagaritswe asabwa kubanza kurangiza imirimo yo kubaka.


text:
Rwanda | Kayonza: Gushaka ibikoresho by’ikigo cy’urubyiruko bishobora kuzatuma gitinda gutangira imirimo ya cyo
Gutangiza serivisi zizatangirwa mu kigo cy’urubyiruko cya Kayonza bishobora kuzatinda kubera ko hagikenewe amafaranga menshi yo kugura ibikoresho bizakoreshwa muri icyo kigo. Ubuyobozi bw’akarere More...
Kabura: Ubuyobozi n’abaturage bahagurukiye kurwanya ibiyobyabwenge
Abaturage bo mu kagari ka Kabura mu murenge wa Kabarondo mu karere ka Kayonza, bavuga ko ikoreshwa ry’ibiyobyabwenge rimaze kugabanuka ku rugero rushimishije. Mu minsi yashize akagari ka Kabura kafatwaga More...
Inkunga Leta igenera abakene b’i Rwamagana bayimarira mu rwagwa
Abayobozi mu nzego zose z’ibanze mu Karere ka Rwamagana bahangayikishijwe n’uko inkunga leta igenera abakene muri ako Karere bayimarira mu rwagwa, ikazarangira ibasize mu bukene aho kubateza imbere. Abayobozi More...
Burera: Inkeragutabara zirasabwa kwitwararika
Mu nama y’umutekano yaguye y’akarere ka Burera yabaye ku wa kabiri tariki ya 27/03/2012 Sembagare Samuel umuyobozi w’akarere ka Burera yabwiye inkeragutabara zo muri ako kerere ko zigomba More...
Burera: Kanyanga niyo iza ku isonga mu guhungabanya umutekano
Inama y’umutekano yaguye y’akarere ka Burera yabaye ku wa kabiri tariki ya 27/03/2012 yafashe umwanzuro ko bagiye guhagurukira kurwanya kanyanga kuko ari cyo kiyobyabwenge kiza ku isonga mu More...
Karama: Inzego z’umutekano zirasabwa gufasha ubuyobozi kurwanya ibiyobyabwenge
Ubuyobozi bw’Akagari ka Cyenkwanzi mu Murenge wa Karama mu Karere ka Nyagatare burasaba inzego z’umutekano kubufasha kurwanya ibiyobyabwenge kuko ngo biza ku isonga mu bihungabanya umutekano muri More...
Kayonza: Ubusinzi ni kimwe mu bintu byatumye ubukungu bw akarere busubira inyuma
Ubushakashatsi buherutse gushyirawa ahagaragara [EICV 3] bwakozwe hagamijwe kureba uburyo abaturage b’u Rwanda bava mu nsi y’umurongo w’ubukene, bugaragaza ko ubukungu bw’akarere ka More...
Kanyanga yengerwa hano igomba gucika burundu, tugasigarana ikibazo cy ituruka hanze y igihugu – Mugabo John
Umuyobozi w’akarere ka Kayonza Mugabo John, tariki 24 gashyantare 2012 yasabye ubufatanye mu bayobozi b’inzego z’ibanze kugira ngo bace intege burundu abaturage benga inzoga ya kanyanga bo More...


text:
Bamwe mu baturage bo mu kagari ka Nkungu mu murenge wa Munyaga mu karere ka Rwamagana, barinubira ruswa ikomeje kugaragara mu gutanga inka muri gahunda ya Girinka, aho bemeza ko abadashoboye kubona ruswa nta mahirwe bafite yo korora inka zo muri iyi gahunda, igamije kuzamura abakene.
Uburiganya ngo buri muri iyi gahunda ya Girinka nibwo butuma udafite icyo atanga adashobora kubona inka, nk’uko abaturage babisobanura.
Umwe muri aba baturage yagize ati:“Iyi gahunda iwacu yatangiye muri 2007, nyuma baje kunyemerera inka isohotse yifatirwa n’umuyobozi wari Gitifu w’akagari, nyuma baza kuyimwaka ariko bayiha mushiki we.
Nyamara kugeza ubu nkeka ko ntakiri ku rutonde ariko nshatse natanga amafaranga bakayimpa, amafaranga baca ni hagati y’ibihumbi 30 na 20 biterwa n’uko umuyobozi w’umudugudu akubonye.”
Aba baturage bakomeza bemeza ko uburyo bukoreshwa kugira ngo umuturage abone inka bwuzuyemo ubutiriganya bwinshi, nk’uko bishimangirwa na Kayihura Emile.
Yagize ati:“Njye inka ndayifite nahawe, ariko nibaza impamvu hari abakecuru n’abandi bantu batishoboye badahabwa inka? Iyi gahunda yuzuyemo amanyanga gusa, ni ruswa gusa n’amarangamutima biyiranga, udafite icyo atanga ntashyirwa ku rutonde, n’uwarushyizweho ntamenya igihe yarukuriweho.
Ibi bigaragaza ko ubuyobozi bw’umudugudu, akagari n’umurenge bijenjetse, ubu se udafite ayo mafaranga aziteza imbere bigenze bite? Hari abantu batejwe imbere na Girinka, ariko ino aha ifasha abifite gusa.”
Abatuye i Munyaga bemeza ko ubu batangiye gahunda yo kuzajya bemereza urutonde mu ruhame, gusa ngo ntibaratangira kubikora ndetse ngo icyizere ni gike kuri iyi gahunda.
Umuyobozi w’akarere ka Rwamagana Mbonyumuvunyi Radjab, yemeza ko umuyobozi uzagaragarwaho amanyanga muri iyi gahunda azabiryozwa, ndetse bishobora kugera aho yakweguzwa abaye ari umuyobozi w’umudugudu, cyangwa akirukanwa mu gihe yaba ari umukozi w’akarere.
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
RUSHYASHYA
==========================
Bamwe mu bari inkotanyi z’amarere ku rutonde rw’abanzi b’igihugu
- Gen.Nyamwasa, Col.Karegeya, Rujugiro, Himbara, Gahima, Maj. Rudasingwa ku isonga !
Muri Rushyashya y’ubushize twabararikiye ko tuzabagezaho inkuru ijyanye n’ibyavugiwe mu nama ikomeye Perezida Kagame yagiranye n’abanyamuryango ba FPR- Inkotanyi hamwe n’abayobozi bakomeye bo mu mujyi wa Kigali, abacuruzi bo mu rwego rwo hejuru cyimwe na bamwe mu ba fonctionaires wakwita abavugarikijyana.
Nubwo iyo nama yari iyo gutegura amatora ariko nk’uko twabikomojeho ubushize muri ya nteguzankuru(stop press), Kagame yanavugiyemo abo yemeza yuko bari ku isonga kuba abanzi b’u Rwanda cyimwe ngo n’uko ari n’abanzi b’umuryango FPRInkotanyi!
Iyo nkuru rero reka tuyibagezeho ku buryo burambuye nk’uko twabibasezeranyije muri iyo nomero y’ubushize:
Burasa Jean Gualbert
Nkuko tubikesha umwe mu banyamuryango ba RPF wari muri iyo nama utarashatse ko dutangaza amazina ye ku mpamvu ze bwite, Ngo muri iyo nama Perezida Kagame, akaba na Chairman wa FPR, yabasobanuriye ko nk’umukuru w’umuryango yakomeje kwitwararika ku mahame ya RPF. Mu buzima bwa nyuma na mbere ya jenoside yakorewe abatutsi muri 94.
Ibyo yababwiraga byose byarumvikanaga cyane ko abenshi bari bamuzi, nk’umuntu udakunda ubutegetsi, ariko nk’umuntu udakunda ko ibintu byakwangirika kandi abirimo.
Urugero uwo munyamuryango yaduhaye abemera Kagame baheraho, ni mu 1990 ubwo urugamba rwo kwibohoza rwatangiraga, ntabwo yari mu Rwanda, ahubwo yari muri Amerika aho yigaga amashuri makuru ya gisirikare. Kubera gukunda igihugu yarayahagurutse aza kuyobora urugamba, no kongera gukusanya ingabo, cyane ko Rwigema Fred n’abandi bari bamwungirije bari bamaze gupfa. Ati urumva rero ko kuba umukuru w’ingabo za RPF atari ukurarikira ubutegetsi, ahubwo ni ugukunda igihugu(patriotisme). Ubwo ingabo za RPF zari zimaze kwirukana ingabo zo kwa HABYARIMANA, zimaze no guhagarika jenoside, byabaye ngombwa ko hajyaho ubuyobozi buhamye, kuko igihugu cyari cyafashwe abicanyi bahunze. Icyo gihe hari abavuga ko KANYARENGWE Alexis, wari chairman wa RPF, yamubajije ati wandetse nkaba Perezida wa Repubulika. Undi ati uzi ko RPF yemerera muri demokarasi uziyamamaze ahita abyihorera kuko yatinye guhangana nabali bamaze kwerekana ko babishaka.
Ubwo hiyamamaje SENDASHONGA Seth na BIZIMUNGU Pasiteri, nibwo Pasiteri yabaye Perezida yegukana uwo mwanya washakwaga na Kanyarengwe.
Nyamara Kanyarengwe wabwiraga KAGAME ngo yabimwihereye yatekerezaga ko Paul KAGAME yabifatisha igitugu kuko ari we wari umukuru w’ingabo, bivuga ko yahamye ku mahame ya RFP ya demokarsi, no kutagira inyota y’ubutegetsi, ahubwo ahitamo kwibera Visi Perezida na Minisitiri w’ingabo.
Hashyizweho n’abandi bayobozi bashyirwamo K ANYARENGWE , SENDASHONGA Seth, MAZIMPAKA Patrick, KAREMERA, INYUMBA, BIHOZAGRA, bongeramo n’abo mu yandi mashyaka atarijanditse muri jenoside.
PL hashyizwemo NSENGIMAN A , MUGABO Pio, HIGIRO Prosper; PSD hashyirwamo IYAMUREMYE, NTAKIRUTINKA, RUGENERA. PDC hashyirwamo NAYINZIRA. Muri MDR hashyizwemo TWAGIRAMUNGU, RWIGEMA, NKURIYINGOMA , NGIRABANZI,
Perezida Kagame ati: ariko rero bijya gutangira bamwe muri aba bambwiye ko nkwiye kureka UNAR igakora ku mugaragaro, nkabasubiza nti none se, bamwe muri mwe muri mu bayirukanye, murayigarura se ari uko hahindutse iki? Muyikunze mute? Ati icyo bashakaga kwari uko U.N.A.R igaruka bakabona uko babyutsa Parimehutu, ariko babonye bitabashobokeye batangira gukoresha iturufu ivuga ngo ingabo za RPF zishe abahutu, nkaba Musangamvura wari maneko wa TWAGIRAMUNGU.
Kagame ati nkababwira nti « ko turi muri cabinet, ko izi ngabo zabaye iza Leta murimo, zahura n’abacengezi bazirasaho zikabareka. Muri jenoside se ko zayihagaritse, mutekereza ko zayihagarikishije umupira w’amazi? Bati twihungire ntitwashobora igitugu cya KAGAME na RPF.
Kagame abwira abari muri iyo nama ati nyuma haza RUDASINGWA n’ubundi kuva kera kuza muri FPF kwari ukumukurura mu kiziriko kuko yari afite ibindi yemereragamo, ariko tugatekereza ko yahinduka. Tumuha kuba SG wa RPF, Ambasaderi muri USA, Diricab muri presidansi, ariko ingeso mbi n’imyitwarire mibi biramwokama, bamugira inama yo kwilinda akaboko karekare ko ahubwo akwiye kuba inyangamugayo, ati igitugu cya KAGAME.
Nyamara yafungwa, yafungurwa ati ndarenganye ahubwo reka mpunze igitugu cya KAGAME na RPF.
Kagame akomeza agira ati mukuru we GAHIMA murabizi ko nta muntu utazi akarengane yagiriraga A b a n y a r w a n d a , k w a k a amadeni mwizina lya mukecuru mama we, n’utundi tunyanga tutatumaga yakwitwa inyangamugayo.
Ati batangira kubimubaza ati ndahunze igitugu cya Kagame kirakabije ! Ahubwo ageze muli Amerika aho yahungiye yandika n’igitabo kimuhesha impamyabushobozi y’ikirenga PHD mu by’amategeko kivuga nabi u Rwanda ati kudafunga R.P.F. NI Ishyano. Uwo nawe akegera abandi barakare ngo azize KAGAME na RPF n’igitugu cyabo. Haza ba Gen. HABYARIMANA we na Colonel Ndengeyinka watoraguwe na R.P.A. Nyamara na KINANI ubwe yari yaramujugunye, aba depite, SG muri MINADEF, aba MINADEF, atangira kuzana amacakubiri , ati nta Equilibre muli iyi Leta, atangira kujya mu Manama ya rwihishwa y’amashyaka amwe asenya, kandi ari umusirikare. Bamubwiye bati ibintu bidusubiza aho twavuye 94 wabivuyemo? Ati nsabye imbabazi, wajya kumva ukumva ejo yongeye,bakongera kumubaza bati uli mu biki,ati ndahunze hari igitugu.
Bigera kuri ba Gen. KAYUMBA Nyamwasa, ati twatekerezaga ko ibyo bakora bitari byiza bazagenda bikosora. Kagame ati nyamara Uko Kayumba yagendaga akuzwa mu myanya niko yagendaga yangiza. yabaye umuyobozi mukuru wungirije uwa Jandarumori, Chef d’etat Major w’ingabo, umukuru wa NSS, Ambasaderi mu Buhinde, abantu bakibwira ko abibaye yagenda agabanya amanyanga. Ariko aho kugabanya, banamuhamagara ngo agirwe inama ati igitugu. Yewe, kugeza nubwo ata ingabo akigira kwiga muri UK, kandi turi mu ntambara. Uko bamugira inama we akabatuka, ngo nimuve ku gitugu cya KAGAME na RPF.
Na KAREGEYA ni kimwe, abo bose aho kwemera inama bagirwaga ubundi tuzi ali imiyoborere myiza, bati abunva inama ni abahakwa ku banyagitugu, reka duhunge tukive iruhande twe ntitwakemera.
Kagame ati muzi neza ko General KAZURA mu kazi akora ashinzwe gutanga ibibari, arangije anyura Dar- es Salaam ajya muri Afurika y’Epfo nta ruhushya, murumva twari kubyihorera? Uyu we, yaje gusaba imbabazi ubu yararekuwe nta kibazo.
Murebe uwitwa HIMBARA, mbere yaje numva hari ikintu yamara ukurikije ko wenda yashobora ibi n’ibi, ukarwariza aho. Ariko icyagaragaye ni uko yaje kunanirana arahunga, aza gusaba imbabazi turazimuha, arangije arongera. Sinzi uko bimugendekera, aba asanze ba KAYUMBA, KAREGEYA. Aba yiyongereye mu bavuga ngo bahunze igitugu cya KAGAME na RPF.
Ntibyamaze kabiri, haza uwitwa RUJUGIRO(uyu rwose ntacyo tutamukoreye nk’umucuruzi wo mu Rwanda) bamuvugaho ibibazo byo kudacuruza neza, haba amatabi, imisoro n’ibindi, ariko tukumva azabyumva akazagenda arushaho kubinoza no kubikora neza. Kubera kunyereza imisoro yo muri Afurika y’Epfo aza gufatirwa mu Bwongereza arafungwa, aho aviriyeyo ati u Rwanda ntirwamfunguje, ntirwamfashije, ati reka nisangire ba KAYUMBA na KAREGEYA. Bivuga ko nawe yegereye abavuga ko bahunze igitugu cya RPF na KAGAME.
Ejo bundi numva umukoloneri witwa MUDENGE mu bibazo by’amasambu arwaniramo n’abaturage bikagera aho abatunga imbunda. Nyamara nta minsi ishize muhamagaye ati na Gen. KABAREBE, KIRABO na NYINAWAGAGA nabo barayafite. Mubwira ko akwiye kwitangira akazi akora ka Regulation, akava mu ntambara z’amasambu, akorora ntacuruze ubutaka. Nyamara ngiye kumva numva yasubiyeyo n’iterabwoba.
None se, ibi tubirebe tubyihorere? Ubu se, ibyo byose wabireba ukabyihorera ngo hatagira uvuga ngo hari igitugu, kandi bari kwangiriza u Rwanda n’Abanyarwanda?
Kagame yakomeje yibutsa abari muri iyo ati twemereye Abanyarwanda umutekano, imiyoborere myiza, ubwisanzure n’iterambere. Numva tutakwemerera umuntu uwo ari we wese wabibabuza. Nuko n’abanyamuryango bati nibyo. Aho twari tugeze, haba mu bukungu, imibereho myiza y’abaturage, haba mu iterambere, kurwanya ruswa, turi aba mbere mu karere. Ntabwo twakwemerera icyadusubiza inyuma.
Kuri bariya bose yavuze batannye yavuze yuko nabo u Rwanda ari urwabo bakwiye gusaba imbabazi Abanyarwanda kuko bahemukiye umukuru w’igihugu, bahemukira RPF yabagiraga inama, maze bave ibuzimu bajye ibuntu, baze bafashe abandi Banyarwanda kurwubaka, bave mu byo babeshya ko hari igitugu, haba kuri KAGAME cyangwa RPF.


text:
mar.
10
mai
2011
ISOMO RYA MBERE
Igitabo cy’Ibyakozwe n’Intumwa (Intu 8, 26-40)
Muri iyo minsi, 26umumalayika wa Nyagasani abwira Filipo ati « Haguruka ugende werekeje mu majyepfo, unyure mu muhanda umanuka i Yeruzalernu ujya i Gaza, ubu ngubu ukaba utarimo abagenzi. » 27Filipo ahera ko aragenda. Ubwo Umunyetiyopiya wari icyegera cya Kandasi, umwamikazi wa Etiyopiya, akaba n’umunyabintu we, yari yaje gusengera Imana i Yeruzalemu. 28Yari mu nzira ataha yicaye mu igare rye, agenda asoma igitabo cya Izayi umuhanuzi. 29Roho Mutagatifu abwira Filipo ati « Genda, wegere ririya gare. » 30Filipo ariruka, yumva uwo mutware asoma mu gitabo cya Izayi umuhanuzi, aramubaza ati « Mbese aho ibyo usoma urabyumva !» 31Undi aramusubiza ati « Nabyumva nte se ntabonye unsobanurira. » Nuko asaba Filipo kurira ngo yicare iruhande rwe. 32Muri ibyo Byanditswe yahasomaga ibi ngibi : « Bamushoreye nk’intama bajyanye mu ibagiro, cyangwa nk’umwana w’intama wicecekera imbere y’uwupfura ubwoya, na we ntiyaruhije abumbura umunwa. 33Yacishijwe bugufi, acirwa urubanza rw’akarengane. Ni nde uzavuga iby’abazamukomokaho? Ko ubugingo bwe bwazimanganye ku isi, nta cyo yasize. »
34Uwo mutware abaza Filipo ati « Ndagusabye ngo umbwire : ni nde umuhanuzi avugaho ibi ngibi ? Ni kuri we ubwe, cyangwa se ni undi muntu yavugaga ?» 35Filipo ni ko guterura ahereye kuri iyo ngingo y’Ibyanditswe, amumenyesha Inkuru Nziza ya Yezu. 36Uko bagakomeje inzira baza kugera ku mugezi, wa mutware aravuga ati « Dore amazi ! Ni iki se kandi cyambuza kubatizwa ?» (37Filipo aramusuhiza ati « Niba wemera Yezu n’umutima wawe wose, birashoboka. » Undi aramubwira ati « Ndemera ko Yezu Kristu ari Umwana w’Imana. ») 38Nuko ategeka ko bahagarika igare, bombi baramanuka bajya mu mazi, Filipo n’umutware, maze Filipo aramubatiza. 39Bamaze kuva mu mazi Roho Mutagatifu ajyana Filipo, uwo mutware ntiyongera kumubona ukundi, ahubwo yikomereza urugendo rwe yishimye. 40Naho Filipo ngo arebe asanga ari mu mugi wa Azoti, maze yamamaza Inkuru Nziza mu migi yose yanyuragamo, kugeza ko agera i Kayizareya.
ZABURI (Zab 66 (65), 8-9, 16-17, 5a.20)
Inyik/ Mahanga yose, nimusingize Imana.
Bihugu mwese, nimurate Imana yacu,
muhanike amajwi muririmba ibisingizo byayo ;
Kuko ari yo itubeshejeho,
kandi ntireke ibirenge byacu bidandabirana.
Abubaha lmana mwese nimuze mwumve,
mbatekerereze ibitangaza yankoreye.
Uko umunwa wanjye wamutakiraga,
ni na ko ururimi rwanjye rwamusingizaga.
Nimuze mwirorere ibikorwa by’Imana,
Imana iragahora isingizwa,
yo itirengagije isengesho ryanjye,
cyangwa ngo ireke kungirira ubuntu.
IBANGONDIRIMBO RIBANZIRIZA IVANJILI (Yh 6, 51-52)
Alleluya Alleluya.
Nyagasani Yezu, uri umugati muzima wamanutse mu ijuru.
Urya uwo mugati azabaho iteka !
Alleluya.
IVANJILI
+ Yohani (Yh 6, 44-51)
Muri icyo gihe, Yezu amaze gutubura imigati abwira imbaga y’Abayahudi ati 44«Nta we ushobora kungeraho atabihawe na Data wanyohereje, nanjye nkazamuzura ku munsi w’imperuka. 45Mu gitabo cy’Abahanuzi haranditse ngo ‘Bose baziyigishirizwa n’Imana.’ Umuntu wese wumvise Data akigishwa, aransanga. 46Nta wigeze abona Data, uretse uwaturutse ku Mana ; uwo nguwo ni we wabonye Data. 47Ndababwira ukuri koko : uwemera agira ubugingo bw’iteka. 48Ni jye mugati w’ubugingo. 49Ba sogokuruza banyu baririye manu mu butayu, maze bararenga barapfa. 50Nguyu umugati wamanutse mu ijuru, kugira ngo uwuriye wese ye kuzapfa. 51Ni jye mugati muzima wamanutse mu ijuru. Urya uwo mugati azabaho iteka ; kandi umugati nzatanga ni umubiri wanjye, kugira ngo isi igire ubugingo. »


text:
sam.
19
janv.
2013
ISOMO RYA MBERE
Igitabo cy’Umuhanuzi Izayi (Iz 62, 1-5)
1Sinzigera ntererana Siyoni, sinzareka guhihibikanira Yeruzalemu kugeza ubwo ubutungane bwayo butangaje nk’icyezezi, n’umukiro wayo ukakirana nk’urumuri. 2Bityo amahanga azabone ubutungane bwawe, abami bose babone ikuzo ryawe. Nuko bazakwite izina rishya rizatangazwa n’Uhoraho. 3Uzamera nk’ikamba ribengerana mu kiganza cy’Uhoraho, nk’igisingo mu ntoki z’Imana yawe. 4Ntibazongera kukwita “Nyirantabwa” n’igihugu cyawe ngo cyitwe “Itongo”, ahubwo uzitwa “Inkundwakazi” n’igihugu cyawe cyitwe “Umugeni”, kuko Uhoraho azaba agukunze, igihugu cyawe akibengutse. 5Uko umusore ashaka umugeni w’isugi ni ko Uwaguhanze azakubenguka; kandi nk’uko umukwe yishimira umugeni we, Imana yawe ni ko izakwishimira.
ZABURI (Zab 96 (95), 1-2a, 2b-3, 7-8a, 9a.10ac)
Inyik/ Nimwamamaze mu mahanga yose ibitangaza by’Imana !
Nimuririmbire Uhoraho indirimbo nshya,
isi yose niririmbire Uhoraho !
Nimuririmbire Uhoraho, musingize izina rye.
Uko bukeye mwogeze agakiza ke,
mwamamaze ikuzo rye mu mahanga,
n’ibyiza bye mu miryango yose !
Nimwegurire Uhoraho, miryango y’amahanga,
nimwegurire Uhoraho ikuzo n’ububasha,
nimwegurire Uhoraho ikuzo ry’izina rye.
Nimwunamire Uhoraho wisesuyeho ubutagatifu,
nimuvuge mu mahanga muti “Uhoraho ni Umwami !”
Imiryango yose ayicira urubanza rutabera.
ISOMO RYA KABIRI
Ibaruwa ya mbere Mutagatifu Pawulo Intumwa
yandikiye Abanyakorinti ( 1Kor 12, 4-11)
Bavandimwe, 4ingabire ziranyuranye, ariko Roho ni umwe. 5Muri Kiliziya kwitangira abandi biri kwinshi, ariko Nyagasani ni umwe. 6Uburyo bwo gukora buri kwinshi, ariko Imana ni Yo itunganya byose muri bose. 7Koko rero buri wese ahabwa kugaragaza ibyo Roho w’Imana amukoreramo, ngo bigirire akamaro bose. 8Ku bwa Roho, umwe ahabwa kuvuga amagambo yuje ubushishozi, undi agahabwa kuvugana ubumenyi muri uwo Roho nyine. 9Umwe ahabwa ukwemera guhebuje abikesha uwo Roho, undi agahabwa ingabire yo gukiza abarwayi na none muri uwo Roho nyine. 10Umwe yegurirwa ububasha bwo gukora ibitangaza, undi akagabirwa guhanura. Umwe ahabwa kurobanura ibiturutse ku Mana n’ibiyitambamiye, undi agahabwa kuvuga mu ndimi nyinshi, hakaba n’uhabwa kuzisobanura. 11Ariko ibyo byose bikorwa na Roho umwe rukumbi, ugabira buri wese uko abyishakiye.
IBANGONDIRIMBO RIBANZIRIZA IVANJILI (Hish 19, 7.9)
Alleluia Alleluya.
Nitwishime tunezerwe kubera iri Sezerano rishya :
hahirwa abatumiwe mu bukwe bwa Ntama !
Alleluia.
IVANJILI
+ Yohani (Yh 2, 1-11)
Muri icyo gihe, 1i Kana mu Galileya bacyuza ubukwe. Nyina wa Yezu yari yabutashye. 2Kandi na Yezu n’abigishwa be bari babutumiwemo. 3Divayi imaze gushira, nyina wa Yezu aramubwira ati “Nta divayi bagifite.” 4Yezu aramusubiza ati “Mubyeyi, ari jye ari nawe ibyo tubigenzemo dute ? Byongeye igihe cyanjye ntikiragera.” 5Nyina abwira abaherezaga ati “Icyo ababwira cyose mugikore.” 6Hari hateretse intango esheshatu zibaje mu mabuye, zagenewe imihango y’Abayahudi yo kwiyuhagira. Intango yose yajyagamo incuro ebyiri cyangwa eshatu z’ikibindi. 7Yezu arababwira ati “Nimwuzuze amazi izo ntango.” Barazisendereza kugeza ku rugara. 8Yezu arongera arababwira ati “Ngaho noneho nimudahe, mushyire umutegeka w’ubukwe.” Baramushyira. 9Umutegeka w’ubukwe amaze gusogongera ku mazi yahindutse divayi, atazi aho iyo divayi iturutse, abahereza bari bavomye bo bari bahazi, nuko ahamagara umukwe 10aramubwira ati “Ubusanzwe umuntu arabanza agatereka inzoga nziza, bamara guhaga agaheruka itari nziza. Wowe ariko wakomeje gutereka inziza kugeza ubu !” 11Aho i Kana mu Galileya ni ho Yezu yatangiye ikimenyetso cye cya mbere, maze agaragaza ikuzo rye, nuko abigishwa be baramwemera.


text:
Bamwe bifuza kuyahindura, abandi bifuza kongera cyangwa gukura izina muyo bari basanganywe, ndetse n’abifuza ko mu mazina yabo hongerwamo izina ry’uwo bashakanye cyangwa se izina yahawe n’idini.
Kuri ubu itegeko Nº 32/2016 ryo ku wa 28/08/2016 rigenga abantu n’umuryango riragaragaza neza ingingo zigenderwaho kugira ngo umuntu abe yasaba ko izina rye rihindurwa cyangwa kuba yakongera izina muyo yari asanganye.
Ibi bitandukanye n’itegeko ryo mu w’ 1988 u Rwanda rwari rumaze igihe rugenderaho, aho mu ngingo yaryo ya 65, ryagaragaza ko umuntu afite uburenganzira bwo guhindura izina ariko ntirigaragaze impamvu zishingirwaho.
Iri tegeko rishya rigaragaza ko guhindura izina ari uburenganzira bw’umuntu ariko mu kurihindura hakitwabwa kuri izi ngingo zikurikira:
"kuba izina ritesha agaciro nyiraryo; kuba risesereza imyifatire mbonezabupfura cyangwa ubunyangamugayo bw’abantu; iyo hari undi ukoresha izina ku buryo rishobora kumwangiriza icyubahiro cyangwa umutungo; ndetse n’indi mpamvu yose Minisitiri ufite irangamimerere mu nshingano ze yabona ko ifite ishingiro".
Icyakora iri tegeko rivuga ko uguhindura izina bigira agaciro ari uko izina rishya ryanditswe mu gitabo cy’inyandiko z’ivuka.
Kandi rikavuga ko inyandiko zakozwe mu izina rya mbere zifatwa nk’izakozwe ku izina rishya. Nyirubwite cyangwa undi wese ubifitemo inyungu asaba ko izo nyandiko zandukurwaho izina rishya.
Izina ry’uwo mwashakanye rishobora kongerwa mu mazina yawe
Itegeko ryo mu w’ 1988 ryari rifunze ku ngingo yo kuba umwe mu bashakanye ashobora gusaba ko izina ry’uwo bashakanye ryakwiyongera mu mazina ye, kimwe no kuba mu mazina y’umuntu hakongeramo izina yahawe n’amasezerano y’ idini.
Ingingo ya 36 n’ iya 64 zavugaga ko umugore agumana izina bwite cyangwa amazina y’ingereka yiswe akivuka, akaba ariyo yonyine ashyira mu nyandiko z’ubutegetsi; Kandi ko mu nyandiko z’ubutegetsi, abanyamadini n’abihaye Imana bagumana amazina ari mu nyandiko z’ivuka.
Ibi byose itegeko rishya ryarabyoroheje, ingingo ya 40 y’iri tegeko ivuga ko ishyingirwa cyangwa amasezerano y’idini bibihindura izina ry’umuntu.
Icyakora, ku bwumvikane bw’abashyingiranywe, buri wese afite uburenganzira bwo kwitwa izina bwite ry’uwo bashyingiranywe ariko rikongerwa ku mazina ye asanganywe bikorewe imbere y’umwanditsi w’irangamimerere w’aho atuye.
Iyi ngingo ikomeza ivuga ko gukoresha izina ry’amasezerano y’idini byemerwa iyo bikorewe imbere y’Umwanditsi w’Irangamimerere w’aho ubishaka atuye.
Icyakora, izina ry’amasezerano y’idini ryiyongera ku izina asanganywe, bigatangirwa icyemezo giteganywa n’Iteka rya Minisitiri ufite irangamimerere mu nshingano ze.
Gusesa ishyingirwa bigira ingaruka ku izina
Iri tegeko rigaragaza inkurikizi zo gusesa ishyingirwa cyangwa amasezerano y’idini, rikagaraza inzira binyuramo kugira ngo izina ry’uwo mwashyingiranywe cyangwa iryo wahawe n’amasezrano y’idindi rikurwe mu mazina y’umuntu .
Ingingo ya 41 y’iri tegeko rishya ry’abantu n’umuryango rivuga ko Iyo habayeho iseswa ry’ishyingirwa kubera urupfu, usigaye ashobora gusaba ko izina ry’uwo bashyigiranywe umwanditsi w’irangamimerere arikuraho.
Iyo habayeho iseswa ry’ishyingirwa kubera ubutane, umwe mu bari barashyingiranywe ashobora gusaba mu gihe cy’urubanza rw’ubutane ko izina ry’uwo bari barashyingiranywe rikurwaho, cyangwa akabisaba nyuma ariko agategekwa kubahiriza inzira yo guhindura izina iteganywa n’amategeko.
Uwifuza ko uwo bashyingiranywe yamburwa izina rye yitiriwe, baba bakiri kumwe cyangwa baratanye, abisaba umwanditsi w’irangamimerere w’aho batuye. Iyo abashyingiranywe batabyumvikanyeho, abiregera mu rukiko rubifitiye ububasha.
Iyo uwari warahawe izina ry’uwo bashyingiranywe yifuje kurihindura, abikora mu buryo busanzwe bwo guhindura izina.
Iyo habayeho iseswa ry’amasezerano y’idini, uwiswe izina kubera ayo masezerano ashobora gusaba umwanditsi w’irangamimerere kurikuraho yitwaje icyemezo giteganywa n’iteka rivugwa mu ngingo ya 40 y’iri tegeko.
Itegeko rigena abantu n’umuryango ryasohotse mu Igazeti ya leta yo kuwa 12/09/2016. Iri tegeko rije risimbura itegeko ryo kuwa 27 Ukwakira 1988. Iri rishya rifite ingingo 333 mu gihe iryo mu w’1988 ryari rifite ingingo 458.
Ibitekerezo ( 11 )
Ndabashimiye . Guhinduza Amazina bikorerwahe bisaba amafaranga. Budusobanurire. Murakoze
Ndabashimiye . Guhinduza Amazina bikorerwahe bisaba amafaranga. Budusobanurire. Murakoze
murakoze kubwiryo tegeko mwadutoreye ndabaza ese guhinduza izina ntamafaranga bisaba icyind iyo ubishaka guhinduza izina unjya kubuyobozi bw’umurenge mudusobanurire
murasobanutse nonese umuntu ushaka guhindura izina nukujya kumurenge mudusobanurire inzira umuntu yacamo aho umuntu ahera naho akomereza murakoze
tubashimiye kuba muduhugura tukarushaho kumenya; gusa bishoboka iri tegeko mwadufasha no kuribona ndavuga document yaryo yuzuye ya pdf bishoboka mudufashe
itegeko rirasobanutse ibibazo iyo igeze Kwa minister akohereza murukiko kuki batahitamo kimwe urukiko cy minister umwe akemererwa guhindura izinary’umuntu batagombye kumurushya?
Mutubwire Nuburyo Twahinduzamo.
Mutubwire Ninzira Byacamo,kugira Ngo Umuntu Ahindure Izina. Nkanje Izina Ryinyuma Kuri Diplome Ntirihuje Nindangamuntu.
mwatubwiye ko itegeko ryahindutse ariko ntimwatubwiye inzira bicamo, ni mu Biro by’irangamimerere Ku Murenge birangirira?
Ko mutatubwiye inzira umuntu anyuramo kugirango arihindure. Ese ni ukujya kwa ministiri ufi
te irangamimerere munshingano?
Kubantu bafite ikibazo cy’umwirondoro wirangamuntu udahuye n’uwo kw’ishuri yabigenza gute? KO byo batabivuzeho? Ubu umuntu ufite icyo kibazo, ntiya saba akazi ngo akabone. Nibindi bibabazo byinshi...


text:
Rwanda | Kamonyi: Abakoresha inguzanyo ya sacco barishimira intambwe bamaze kugeraho
Abaturage bakoresha inguzanyo ya koperative zo kubitsa no kugurizanya, SACCO mu mirenge ya Kayumbu na Nyamiyaga, bahamya ko inguzanyo bahabwa n’ibyo bigo ibafasha kwiteza imbere. Gusa basaba ubuyobozi bwa SACCO ko bwajya bubaha inguzanyo nibura y’igihe kirekire ngo imishinga ya bo ibashe kubabyarira inyungu.
Nsabimana Cyriaque ukorana na Sacco ” Inyumba” yo mu murennge wa Kayumbu, atangaza ko amaze kugera ku iterambere abikesheje gukorana n’icyo kigo. Yakoze umushinga w’ubworozi bw’inka ku buryo bwa kijyambere abikesheje inguzanyo yatse muri Sacco, kandi ngo arateganya no kwaka indi ngo avugurure urutoki rwe atera insina za kijyambere.
Ashima imikorere ya koperative zo kubitsa no kuguriza, kuko zaje zorohereza, zitananiza abakeneye inguzanyo nk’andi mabanki. Aragira ati “iyo ukeneye inguzanyo baraza bagasura ingwate bagahita bayiguha nta yandi mananiza.
Naho uwitwa Bizimana wo mu murenge wa Nyamiyaga, avuga ko gukorana na Sacco byamufashije guteza imbere ubuhinzi bw’imyumbati. Inguzanyo yahawe yamufashije kongera umusaruro no kuwutunganya neza; kandi byatumye yagura isoko kuri ubu akaba asigaye agemura ifu n’imyumbati mu mujyi wa Kigali.
Aba bakorana na Sacco ariko ngo, basaba ko igihe cyo kwishyura inguzanyo cyakongerwa, kuko basabwa kuba barangije kwishyura mu gihe cy’umwaka bahawe inguzanyo. Bavuga ko icyo gihe bahabwa kidahagije ngo umushinga umuntu yakoze ube watangiye kwinjiza.
Abayobozi na bo bemeza ko Sacco zateje imbere abaturage cyane cyane abo mu cyaro babeshejweho n’ubuhinzi n’ubworozi, kandi bakaba bakeneye kubuteza imbere.
Ku bijyanye n’igihe cyo kwishyura, umunyamabanga Nshingwabikorwa w’umurenge wa Kayumbu atangaza amabwiriza y’inguzanyo za Sacco “Inyumba”, ateganya ko inguzanyo itagomba kurenga miliyoni n’igice, kandi ikishyurwa mu mwaka umwe. Ibyo ngo bikaba biterwa ni uko amafaranga baba bafite ari make kandi agomba gukwirakwizwa mu bantu benshi.
Arasaba abaturage kwitabira kubitsa ari benshi kandi babitse amafaranga menshi, kuko ariho bazatanga inguzanyo itubutse kandi imara igihe kirekire.


text:
King Donny B, umuhanzi nyarwanda uba muri Leta Zunze Ubumwe za Amerika, yiyemeje gukora muzika iri ku rwego mpuzamahanga kandi afite inzozi zo kuzaba umuhanzi w’icyamamare uzahesha ishema igihugu akomokamo.
King Donny B, afite imishinga n’ibindi bikorwa bya muzika arimo gutegura, akaba yaratewe imbaraga no kubona zimwe mu ndirimbo amaze gukora abantu barazikunze bakanashima imiririmbire ye, bikaba byaramuteye imbaraga yiyemeza kugeza muzika ye ku rundi rwego.
Mu buzima bwe kuva akiri umwana, King Donny B yakundaga kubyina bituma akura akunda umuziki, ageze muri Amerika atangira gushaka gukora indirimbo ze, ubu akaba yatugejejeho indirimbo ye nshya yise "Summertime" iri kumwe n’amashusho yayo.
Amashusho y’iyi ndirimbo, King Donny B avuga ko ari ku rwego rwiza kandi akaba yarayitondeye kuburyo yizeye neza ko azashimisha buri wese uzayareba. Avuga ko mu minsi ya vuba nabwo azakora izindi ndirimbo zizaba ziri ku rwego rwiza kurushaho.
IREBERE INDIRIMBO "SUMMERTIME" HANO:


text:
Mbega ab,ubu. Nta rukundo rukibaho pe. Kiriya ni ikintu mwagombye gupfa koko umwe akunda undi? Ni ugusengera umudayimoni urimo gusenya ingo naho ubundi birakomeye. Bakristu mushikame muragize Nyagasani ingo zanyu. Ndabona ubuhemu n’ubusambanyi byarahawe intebe. Ese ubundi kuki atarongoye nyina w’uwo mwana? Buriya wamutesheje ubuto bwe urangije urajugunya. Mana we tabara ingo.Nyamara birakomeye bantu b’Imana.
Hhhhh mbego igihungu cyibi afite umutima wigisambo nukuntu gikanura mukobwa mwiza ihorere uzabona undi mwiza kdi nza gusengera
Injiji ziragwira, uyu mukobwa yashakaga ivanga mutungo risesuye we niki yarazanye cyo kuvanga mumutungo umugabo umugabo asanganywe? Niba ntacyo yarafite akaba ashoboye gukora yari kwemera, ariko niba ari muri babakobwa bimbura mumaro birumvikana ntabwo yari kwemera kuko niyo mahirweye yanyuma. Buriya ntanumusore wamwiteza kuko ntacyo amaze
bavandimwe ntimukazane amarangamutima mubintu nkibi! abafashe umwanzuro babirangije.ibyo gutuka umwe cg undi biragaragaza ko namwe muri abana. uwagira inama ndumva kugeza ubu ariwe wavuga kuko zafasha nabari inyuma mumushinga nkuyu. gusa abanyarwanda bagomba kwaguka mubitekerezo bakamenya aho isi igeze. ningombwa ko umuntu aba free mubyo akora si non urugendo rwe rumubera rubi.urukundo ni independant rukora icyo rushaka ntiwaruforca. ahibwo aba bantu bombi barebye kure basanga koko badahuje. njye mbabonye nabagurira akantu. ikosa bakoze nuko bihaye isi ntibabikemure mbere y’igihe so bihangane kdi natwe bitubere isomo. thx
dore icyo bita gukinisha amasezerano. mbere yo kujya mu murenge bagombaga kumvikana kuri gahunda y’imitungo. wagirango baratunguwe.
Ko amagambo yababanye menshi cyane niba ari umuhungu warebye kure mubifate uko mubyumva kandi niba ari umukobwa imana yarinze umuruho mubifate uko mubyumva gusa imana dusenga izagaragaza ukuri kuri umwe jye ntanumwe mvugira bazize kutaganira mbere bigera nkaho bananiranywe kutumvikana ubundi babaza nimiryango yubaka cg nimwembi mwakundanye mwubaka kuki se umuhungu atashatse umukobwa baganire nyuma icyivuyemo bakakimbwira ababyeyi aho kurinda gutuma umuryango bafate umwanzuro nkabo bo bananiranye ndumva umukobwa ntakosa afite ntarimwe ariko iyo mubona umukobwa yacecetse yamwihoreye umuhungu agakomeza gukaza umurengo amafaranga siwo wubaka wubaka umutima ntimukomeze kubashyira imanza kuko muri mwese ntanumwe Uzi ukuri kwabo mubaciraho iteka rero murekeraho commentaire bonyine bazihuza
ivangamutungo risesuye, mihahano n ivanguramutungo byose biremewe mu mategeko y U Rwanda, ahibwo mibagaye kuba baramaze 3ans bakundana bakagera hariya hose ntacyo bateganije kdi ari bakuru
yewe ni akaga ,bagabo bateye ubwoba,wemeye kuvanga n’umuntu amaraso muvanze uburiri,muvanze inkono ,ubonye iyo nzu ariyo kibazo kuko nibyo muba mutinya,musubire kwa nyagasani wanyu mumenye ibyo ko ibyo murimo atari byiza,muvanze amaraso ariyo akomeye ibyo bindi urabitinyira iki.Mukobwa we imana igukijije imiruho kuko uwo ntamugabo umurimo
Iyo umuntu avugishije ukuri bamwita igisambo,ubu c iyo aguhisha ko afite umwana ukabimenya nyuma mwaramaze kubana ntiwari kumubwira ngo divorce? mugahita mugabana n’ibya wa mwana? uyu musore Imana yamuvugiyemo kuko abakobwa bo muri ino minsi ntiboroshye barishakira ibishoro bitagira ingwate. Bako muzage muri bank nizo zifite amafaranga naho twe twarabamenye ntarukundo mukigira....muri ba materialiste gusa,puuuuuuuuuuuuuuuuuuuuuuuuuuuuu
@Umutoni, Kuba umuhungu yarakoye magatanu akongeraho na 200 ntibisobanuye ko atari afite cash. kuki uteereza ko yamukwa arenze ayo ko atariho amugura. Ntekereza ko ibihmbi 500 birimo inka kandi umuco wacu usaba gukwa inka. Sinzi impamvu abakobwa muwmva ko mugomba gukobwa za miliyoni. muba mugirango muvugwe ko mwakowe menshi cyangwa?
Ariko se ubundi kuki barinze bageza umunsi wo gusezerana bitarumvikana ibyo bazasezerana?Ibi njye mbibonamo miscommunication rwose!
Bakobwa, kuki mushyingiranwa n’imitungo aho gushyingiranwa n’umugabo? Niba umusore ashaka ko muzatangirira ku mitungo mwashakanye kuki wowe utabishaka niba atari imitungo ye ukurikiye???
Bakobwa, kuki mushyingiranwa n’imitungo aho gushyingiranwa n’umugabo? Niba umusore ashaka ko muzatangirira ku mitungo mwashakanye kuki wowe utabishaka niba atari imitungo ye ukurikiye???
Mwese Imana haribyo ibarinze bibi. Muzihangane gusa ntimuzasubirane. Uyu mukobwa yabaye umwana, ubu nibwo buryo bwiza bwari kumurengera igihe umugabo abaye afite abandi bana. Ikindi basomyi, kuki mwumva ko umukobwa yashakaga umutungo? Ese we ntawo afite? Ndashimira umukobwa uburo yitwaye muriki kibazo yicecekera. Ikindi ndabona uyu muhungu nta mutungo afite na muke. Awufite ntiyakwa umukobwa akunda ibihumbi 500.000, kugeza naho umukobwa bimutera isona akamusaba kongeraho 200.000, none akaba ashishikaye yishyuza nkaho umukobwa ariwe wamwanze. Gusa igitubutse uyu musore afite nubujiji. Mukobwa courage, icyampa contacts zawe naguconnecting kumugabo wubaha Imana, ureke uwo w’injiji
Ndumiwe peee,
Beatha mukobwa mwiza iturize,Nyagasani akurinze umuruho rwose
Ubu se koko uwo mugabo uri kuburana 700k,murumva afite iki cyatumye adasezerana ivangamutungo????
mu kanya arajya kurega naho yari yaratanze avance ya salle y’a réception.
mwese simbazi ariko n’ubundi uyu mugabo yari kuzakurira mu nzu.
ubwo se wowe ko wari wemeye kumurerera umwana icyatumye yumva mutavanga umutungo ni iki!
wagirango napfa bazawumushyinguramo.
Mureke kabisa,ibyiza biri imbere
Reka Mbabwire Nta Bw"abantu Bafete Codd Zimwe Babanago Bishoboke Nonese Kuki Umwe Muribo Atihanganye Gwabyihorere? Bose Nikimwe Kdi Ngo Kirazira Ntabihanga Bibiri Munkonimwe!
Urukundo nyarukundo ntirureba ibyo umuntu atunze.Njye nashakanye n’umugabo wanjye dusezerana ivangamutungo ry’umuhahano,ntakibazo nakimwe byaduteye rwose.kdi yarafite imitungo ihagije pe!Ariko nageze murugo turafatanya amfata nk’umwamikazi anyandikisha kuma compte ye kubushake bwe ntabyo musabye,ahubwo aba arinjye usigara nyajera.ubu dufite umwana 1 kdi rwose tubana neza cyaaaaneee kuburyo nanjye byandenze!
Tukibyara uwo mwana yankoreye surprise atugurira inzu nziza cyane muri USA ayinyandikaho,none ubu tuvugana mfite imodoka nziza cyane ngendamo n’umwana aheruka kungurira ngo ni cadeau y’uko namubereye umugore mwiza!
Icyo nababwira nuko uriya mukobwa atazatinda kubona ko yibeshye,kdi kubona undi bizamutera icyaka.Wamusore we iturize Imana ikurinze byinshi,nubundi ntiwari kuzamushobora!Uwawe irimo kumutegura!Icyo dusabwa nukuyizera gusa.Courage.
Niba nta gahunda bari bafite yo kuzabyara, ivangura mutungo nta kibazo. Ariko muvanguye umutungo, ejo akagutana abana nta mutungo wundi murahaha, mukobwa wahura nibibazo. Uyu mukobwa sinamurenganya.
ibisambo by’abakobwa gusa? ese uyi yashakaga umugabo cg yashakaga imitungo? muri ba bizengarame kbsa!!!! amafaranga aravuna mwabakobwa mwe ntimukajye muzana imikino kuriyo. gusa ikigaragara nuko uyu mukobwa yarafite mission yaburijwemo. Congz musore warebye kure!!! aho guhomba byinshi wanaserereye wahomba 700.000frw
cyakora ndababaye mbega umuhungu uhemutse Béa disi ukuntu arimfura oooooh Ukuntu uriya muhungu yaratwaye umugore w’umutima cyakora mw’ijuru Hari imana ishobora byose izagushumbusha kd rimwe na rimwe kuriyisi abantu barahemuka ark bacumugani ngo gira neza wigendere ineza uzayisanga imbere ninabi urayihasanga komera Béa uyumuhungu azakugarukira kuko arakosheje cyane Imana ikurinde Béa
ntabwo kuvanga umutungo aribyo bigaragaza urukundo kuko iyo abishaka yari no kubimukorera ariko noneho ibizaza akajya abishyira ku mwana we cg ababyeyi kdi umugore ntazigere abimenya agatahira ibyo yakunze. yamuhaye isezerano ryiza ariko ntiyabimenye kuvanga ibyo bazashobora kugeraho kuko nibyo byari kuzagwira. muntu wese utekereza ko uyu musore yakoze nabi uribeshya cyane, tugerageze gufunguka mu bitekerezo twe kuguma mu bitekerezo bishaje! wa mukobwa we wabaye umwana, ugaragaza ko ukunze ibintu cyane, ntiwizeye ejo hazaza hawe ko ari ho heza, niba nta nicyo afite uyu musore nsinumva impamvu yo kumutuka kuko yemeraga kuvanga umuhahano nawe yari ategereje kugeraho. inkwano ze agomba kuzisubizwa muyegeranye muyashake kuko buri wese ahitamo ni uburenganzira bwe! u rwanda ndarushima aho rugeze rwose mu mubano iki nacyo cyari ngombwa. bakobwa ntimwirare namwe mushakishe imitungo yanyu mutayitegereje kubo muzashaka namwe muzayibikeho mugihe musezerana kuko yazarengera uwawe mu gihe cy’akaga cg se nawe ubwawe. basore namwe mube maso, murebe imitima yabo mushaka aho iherereye
Quand on veut trop, on perd tout! Ahubwo iriya famille y"umukobwa uritonde !
Quand on veut trop, on perd tout! Ahubwo iriya famille y"umukobwa uritonde !
Icyo umuhungu ashingiraho Niki ko umukobwa atamwanze ari umuhungu wifatiye umwanzuro wenyine batabanje kuganira nawe murumva umukobwa afite amakosa ahubwo itangazamakuru niryiki arigukora humura mukobwa uzabona undi Atari uriya imana igushoboze ukomere
mbega umuhungu ubwoko buragwira yewe ntacyo umukobwa yahombye pe!!! ubwose urabaza inkwano uyobewe ko hayakoresheje imbwa gusa cyakora uwapfuye yarihuse
Ariko muhungu ufite mutungo ki kuburyo umukobwa yagukurikira koko ko numva ko ntanigare ufite muhanda Bantu Batanga amakuru mubaze mumenye mutungo afite yakwandagaza uwo mukobwa kugeza ubu mubone kungaya nyamukobwa koko ntawo bahungu mwige kuvugisha ukuri ko ukuri nikwiza cg se kuki abishyira kubinyamakuru atabanje kuganira numukobwa koko nukuri utakomeZa kuvuga wa gihugu we wigisambo gusa imana irahari izagaragaza ukuri kose singombwa guhora ubishyira kubitangazamakuru ndumva ntampamvu twakurambiwe pe no gusebanya uziko ukomeje kwerekana ubujiji budamfututse koko nkumuntu wize amafaranga wayashyize imbere nkaho ari umushonji iyo ubona Umukobwa yakwihoreye ntutuza
Ariko muhungu ufite mutungo ki kuburyo umukobwa yagukurikira koko ko numva ko ntanigare ufite muhanda Bantu Batanga amakuru mubaze mumenye mutungo afite yakwandagaza uwo mukobwa kugeza ubu mubone kungaya nyamukobwa koko ntawo bahungu mwige kuvugisha ukuri ko ukuri nikwiza cg se kuki abishyira kubinyamakuru atabanje kuganira numukobwa koko nukuri utakomeZa kuvuga wa gihugu we wigisambo gusa imana irahari izagaragaza ukuri kose singombwa guhora ubishyira kubitangazamakuru ndumva ntampamvu twakurambiwe pe no gusebanya uziko ukomeje kwerekana ubujiji budamfututse koko nkumuntu wize amafaranga wayashyize imbere nkaho ari umushonji iyo ubona Umukobwa yakwihoreye ntutuza
Sha warebye kure kabisa, humura ntuzabura undimukobwa,
Kumaranira gusezerana ivangamutungo rusange ni ukutamenya ibibi n’ibyiza bigira!!!!
Kuvanga umutungo rusange nibwo buryo muri butatu bwemewe bufite ingaruka nyinshi ku muryango iyo habonetse ikibazo gituma umuryango wishyura ibintu byinshi cyane birenze ubushobozi. Urugero abantu basezeranye ivangamutungo bazakugira ibibazo byatumye bakwa indishyi zingana 20.000.000frw kd umutungo wabo wari ufite 18.000.000frw. Wose barateje muri cyzmunara hasigara idene. Iyo baza kuba barasezeranye bumwe mubundi buryo budigzye byibuze hari icyari gusigara bakagwarizaho. Ibyo rwose ntawe ukwiye kubipfa nuwo bagiye gushyingiranwa uretse imyumvire itandukanye.
Niba yarabahaye inkwano kd itangwa hagamijwe ko baguha umugore niba atabonetse nibasubize inkwano kuko numusore ibyo yashingiragaho biremewe.
Kumaranira gusezerana ivangamutungo rusange ni ukutamenya ibibi n’ibyiza bigira!!!!
Kuvanga umutungo rusange nibwo buryo muri butatu bwemewe bufite ingaruka nyinshi ku muryango iyo habonetse ikibazo gituma umuryango wishyura ibintu byinshi cyane birenze ubushobozi. Urugero abantu basezeranye ivangamutungo bazakugira ibibazo byatumye bakwa indishyi zingana 20.000.000frw kd umutungo wabo wari ufite 18.000.000frw. Wose barateje muri cyzmunara hasigara idene. Iyo baza kuba barasezeranye bumwe mubundi buryo budigzye byibuze hari icyari gusigara bakagwarizaho. Ibyo rwose ntawe ukwiye kubipfa nuwo bagiye gushyingiranwa uretse imyumvire itandukanye.
Niba yarabahaye inkwano kd itangwa hagamijwe ko baguha umugore niba atabonetse nibasubize inkwano kuko numusore ibyo yashingiragaho biremewe.
Nonese ko atigeze amubenga arishyuza iki? niyicare yiturize kutumvikana kwabo niko kwabakozeho murakoze
Abakobwa muransetsa kweli, twarabamenye ubu bihagije. Twabafatiye ingamba ubusambo bwanyu ninde se utamaze kubumenya. Nonese niba uwo mukobwa atarakuriye imitungo ari urukundo iyonyihangana bakazashakana ibyabo. Umururumba gusa ejo mukananiza umuntu mugasigara mubye. Puuuuu!!!
Abakobwa muransetsa kweli, twarabamenye ubu bihagije. Twabafatiye ingamba ubusambo bwanyu ninde se utamaze kubumenya. Nonese niba uwo mukobwa atarakuriye imitungo ari urukundo iyonyihangana bakazashakana ibyabo. Umururumba gusa ejo mukananiza umuntu mugasigara mubye. Puuuuu!!!
uyu muhungu ni umusazi! kuri invitation handitseho Ko gusaba no gukwa byari kuba ku munsi w’ubukwe none arabona amategeko atazamufata! yarahiye Napoweshe atiha abantu n’ubundi baramwose!!!
Urikigoryi pe nubu nkimenyako uko bakuvugaga aribyo pe wa gihugu we wigisambo gusa umukobwa yarebye kure cyane ahubwo rata mukobwa ndagushimiye uzabona undi utari uriya mugabo wumupfapfa Gashugi Alphonse kafoyo ubundi wamushatse utanziko uwo mwabyaranye ahari iyo umuzana akakubera umugore ukareka kumutesha umutwe umukobwa wabandi ukiri muto wowe ushaje ugashaka uwo muhuje imyaka
Yiteguye kuburana Rwose nakibazo nibyo byamubera byiza cyane ahubwo natangire none ejo umukobwa yemeye yatinze cyane kandi wa muhungu urisebeje cyane ugarajeko urigisambo kibi


text:
Abantu Bibiliya yita “Abakristo gito” ni bantu ki?
Ibyo kwitandukanya n’abakristo gito
“Nabandikiye muri rwa rwandiko ko mutifatanya n’abasambanyi. Ariko sinavuze yuko mudaterana rwose n’abasambanyi bo mu b’iy’isi, cyangwa abifuza ibibi cyangwa abanyazi cyangwa abasenga ibishushanyo, kuko iyo biba bityo mwari mukwiriye kuva mu isi. Ahubwo none nabandikiye ko mutifatanya n’uwitwa mwene Data, niba ari umusambanyi cyangwa uwifuza ibibi,cyangwa usenga ibishushanyo cyangwa utukana cyangwa umusinzi cyangwa umunyazi, umeze atyo ntimugasangire nawe” 1 Abakorinto 5: 9-11
Naratangaye nsanze iri jambo muri Bibiliya y’Ikinyarwanda, ngira n’amatsiko yo kumenya ibiranga uwo muntu : “ Ngo ni uwiyita mwene Data , uwizera, umukristo ariko ngo akaba ari umusambanyi cyangwa uwifuza ibibi,cyangwa usenga ibishushanyo cyangwa utukana cyangwa umusinzi cyangwa umunyazi” .
Igiteye ubwoba, Bibiliya ikavuga ngo uwo muntu ahubwo ntitukanasangire nawe.
Bibiliya imenya gutandukanya neza abasambanyi ngo bo mu b’iy’isi n’abasambanyi baba munzu y’Imana kandi biyita bene Data. Kuba umuntu utazi Imana , utarakijijwe asambana ni ibisanzwe nta gitangaza kibirimo, kuba yiba, kuba yifuza ibibi , nta gitangaza kirimo, kuko umwami akorera ariwe satani aba abimwemerera. Igitangaza kiza kuri wa wundi wirirwa aririmba ko igihe nikigera azataha mu ijuru, wirirwa atwaye Bibiliya mu kwaha asuhuza ngo Yesu ashimwe, ariko ngo na bya byaha nabyo ntabireke. Imana idusure
Abo bene Data gito, nibo soko y’ibigeragezo itorero rihura nabyo.
Hari igitabo nigeze gusoma cy’abahowe Imana b’ahantu bitaga Catacombe, ngo abakristo gito nibo barangiraga ababica aho bihishe kuko babaga bazi amabanga y’itorero yose.
Abo bakristo gito nibo babereye imbogamizi ubutumwa bwiza, kuko babuza n’abashaka kwinjira mu gakiza kwinjira, kuko ubitegereje nta mbuto nziza bera zatuma wifuza kubakurikira aho basengera.
“ Ntimuzi yuko abakiranirwa batazaragwa ubwami bw’Imana? Ntimwishuke. Abahehesi cyangwa abasenga ibishushanyo cyangwa abasambanyi, cyangwa ibitingwa cyangwa abagabo bendana, cyangwa abajura, cyangwa abifuza, cyangwa abasinzi cyangwa abatukana cyangwa abanyazi, bene abo ntibazaragwa ubwami bw’Imana.” . 1 Abakorinto 6: 9
Ibihe byiza, Imana ibasobanurire.
Alice


text:
Perezida Kagame yanenze ibigo bya Leta bitinda kwishyura ba rwiyemezamirimo
Perezida Paul Kagame yongeye kunenga ibigo bya Leta bitinda kwishyura ba rwiyemezamirimo bikabashora mu gihombo gikomeye.
Iki kibazo cyagaragajwe ubwo Perezida Kagame yaganiraga n’abikorera barenga 2000 baturutse mu ntara zose z’igihugu muri Kigali Conventional Center.
Umuyobozi w’Urugaga rw’Abikorera mu Rwanda, Benjamin Gasamagera, yavuze ko hari byinshi abikorera mu Rwanda bishimira, birimo gufashwa mu bucuruzi na leta, ariko yongera kugaruka ku bibazo bikibakomereye birimo kutishyurira ku gihe ba rwiyemezamirimo.
Uretse icyo kibazo yavuze ko hari n’ikindi cy’uko barimo kubaka amazu y’ubucuruzi agezweho ariko kubona abayakoreramo bikaba imbogamizi ikomeye.
Agaruka kuri icyo kibazo cyo kutishyura ba rwiyemezamirimo ku gihe, Gasamagera yagize ati “Gutinda kwishyura kwa bimwe mu bigo bya leta ba rwiyemezamirimo kandi baba barafashe imyenda muri banki, bituma bajyamo imyenda ibateza ibihombo bikomeye mu bucuruzi bwabo”.
Kuri iki kibazo, Umukuru w’Igihugu yavuze ko akenshi usanga kutishyura ba rwiyemezamirimo atari uko amafaranga aba yabuze ahubwo ngo biterwa n’ubushake buke ndetse n’imikorere itari myiza.
Perezida Kagame avuga ko bitumvikana uburyo hari aho ujya wabaza impamvu batishyura, bamwe bakakubwira ko uwagombaga gusinya adahari, n’ibindi bisobanuro usanga bidafite ishingiro.
Yagize ati “Niba ushobora kuvuga ngo umuntu wagombaga gusinya ntahari, ese aba yagiye akimukana n’ibiro byose? Keretse wenda umbwiye ngo ntakiriho, gukora akazi ntibivuze ko umuntu aba yicaye mu biro gusa, niyo waba uri mu ndege cyangwa ahandi urakora kandi akazi kagakomeza.”
Umukuru w’Urw’imisozi igihumbi ari imbere y’imbaga y’abikorera, yakomeje agira ati “Akenshi usanga n’abo batishyura atari uko baba babuze amafaranga, ahubwo ari kubera imikorere mibi cyangwa hari ikindi bashaka, ariko nzi neza ko uwabikora wese aba yiteguye ko mu gihe afashwe yahanwa mu buryo bukomeye.”
Perezida Kagame yavuze ko niba hari ibiba bitarasobanuka ko umuntu yishyurwa, aba agomba kubibwirwa kandi mu gihe nta kindi gisigaye nabwo akishyurwa.
Ikibazo cy’ibigo bya leta bitinda kwishyura ababikoreye, kiri mu byo ba rwiyemezamirimo bavuga ko kibabangamiye mu buryo bukomeye.
Muri Nzeri uyu mwaka ikinyamakuru Izubarirashe.rw, cyabagejejeho inkuru y’umwe muri ba rwiyemezamirimo wafunzwe kubera kubura ubwishyu bitewe nuko Ikigo cy’Igihugu gishinzwe guteza imbere ubumenyingiro, WDA cyatinze kumwishyura umwenda cyari kimubereyemo kandi yararangije ibikorwa byose.
Src: Izubarirashe.rw
Ibitekerezo
-
muragijimana
6 December 2016 -
umudugudu muhumo nkumbure nyamagabe twubatse amashuri mukagali kakitabi tumaze tutarahembwa twararenganye
murakoze
-
muragijimana
6 December 2016 -
umudugudu muhumo nkumbure nyamagabe twubatse amashuri mukagali kakitabi tumaze tutarahembwa twararenganye
murakoze
-
Mkara
6 December 2016 -
Ariko na MINECOFIN hari ubwo itinda kwishyura za OP ibigo biba byakoze bisabira abo ba Rwiyemezamirimo kwishyurwa.


text:
ven.
20
mai
2011
ISOMO RYA MBERE
Igitabo cy’Ibyakozwe n’Intumwa (Intu 16, 1-10)
Pawulo wari wavuye i Antiyokiya ari kumwe na Silasi, 1aza kugera i Deribe n’i Lisitiri. Aho hakaba umwigishwa witwa Timote, umuhungu w’Umuyahudikazi wemeye, naho se akaba Umugereki. 2Yashimwaga cyane n’abavandimwe b’aho i Lisitiri, kimwe n’Ikoniyo. 3Pawulo yifuza kujyana na we, ni ko kumugenya kubera Abayahudi bari muri ako karere, kandi bose bazi ko se ari Umugereki. 4Mu migi yose banyuragamo, Pawulo na Silasi babagezagaho ibyemezo byafashwe n’Intumwa hamwe n’abakuru b’ikoraniro b’i Yeruzalemu, bakabasaba kubikurikiza. 5Bityo Kiliziya zirushaho gukomera mu kwemera, kandi zikiyongera buri munsi.
6Pawulo na Silasi bambukiranya Furujiya n’akarere kose k’Ubugalati, kuko Roho Mutagatifu yari yababujije kwamamaza ijambo ry’Imana muri Aziya. 7Ngo bagere ku mbibi za Misiya bagerageza kujya muri Bitiniya, ariko Roho wa Yezu arababuza. 8Nuko bambukiranya Misiya, baramanuka bajya i Torowadi. 9Ijoro rimwe Pawulo arabonekerwa ; abona umuntu wo muri Masedoniya amuhagaze imbere amwinginga ati « Ambukira muri Masedoniya, uze udutabare !» 10Pawulo akimara kubonekerwa, dutangira gushaka uko twajya muri Masedoniya, kuko twari tumenye neza ko Imana iduhamagariye kuhamamaza Inkuru Nziza.
ZABURI (Zab 100 (99),1-2, 3, 5)
Inyik/ Nimusingize Uhoraho, bantu b’isi yose.
Nimusingize Uhoraho, bantu b’isi yose,
Nimumugaragire mwishimye,
nimumusanganize impundu z’ibyishimo!
Nimwemere ko Uhoraho ari we Mana,
ni we waturemye, none turi abe,
turi umuryango we n’ubushyo yiragiriye.
Kuko Uhoraho ari umugwaneza,
urukundo rwe ruhoraho iteka,
ubudahemuka bwe bugahoraho uko ubihe bigenda bisimburana.
IBANGONDIRIMBO RIBANZIRIZA IVANJILI (Kol 3,1)
Alleluya Alleluya.
Mwazukanye na Kristu, nimuharaniIe ibyo mu ijuru:
Aho Kristu ari yicaye iburyo bw’Imana.
Alleluya.
IVANJILI
+ Yohani (Yh 15,18-21)
Muri icyo gihe, Yezu agiye kuva kuri iyi si ngo asange Se, abwira abigishwa be ati 18« Isi nibazira, mumenye ko ari jye yabanje kwanga. 19Iyo muba ab’isi, isi yakunze ikiri icyayo ; ariko kuko mutari ab’isi, kandi nkaba narabatoye mbakura mu isi, ni cyo isi izabaziza. 20Mwibuke ijambo nababwiye ko ‘Nta mugaragu uruta shebuja.’ Niba barantoteje namwe bazabatoteza, niba barubashye amagambo yanjye, n’ayanyu bazayubaha. 21Ibyo byose bazabibagirira babaziza izina ryanjye, kuko batazi Uwantumye.»


text:
Umuhanzi Tuyisenge yavuze icyatumye asubiza umugore we ku ntebe y’ishuri
Intore Tuyisenge wamamaye mu ndirimbo z’amatora n’izivuga ku iterambere ry’u Rwanda yasubije umugore we Uwihirwe Joyeuse mu mashuri yisumbuye aho yiga mu ishuri rya APACE u Kabusunzu mu Murenge wa Kimisagara.
Tuyisenge yabwiye IGIHE ko umugore we ari kurangiza amashuri yisumbuye mu ishami ry’ubumenyi mu bya mudasobwa ndetse ngo yafashe umwanzuro wo gusubiza umugore we mu ishuri nta muntu umushyizeho igitutu bitandukanye n’amakuru avuga ko yabikoze agerageza kuguyaguya umuryango utarigeze wishimira ko yarongoye umwana wabo atarasoza ayisumbuye.
Yarushinganye na mubyara we Uwihirwe Joyeuse tariki ya 21 Kamena 2015, byabaye mu buryo bwatunguranye nyuma y’uko yari yamuteye inda. Uwihirwe yacumbitse amashuri abanza gukora ubukwe gusa nyuma yo kurushinga yasubiye mu ishuri ndetse ari mu banyeshuri bazakora ikizamini cya Leta uyu mwaka.
Tuyisenge ati “Ni njye wafashe umwanzuro wo gusubiza umugore wanjye mu ishuri kuko twakoze ubukwe atararangiza amasomo, yaburaga umwaka umwe ngo asoze ayisumbuye. Ubu yahise akomereza mu mwaka wa Gatandatu, ari mu banyeshuri bazakora ikizamini cya Leta uyu mwaka.”
Yongeyeho ati “Nyine na we arabizi twanabivuganyeho ko agomba gusubukura amasomo akabona n’uko aziga Kaminuza. Nk’umuryango twabiganiriyeho, ni ingenzi cyane kuko n’akazi yazabona byasaba nyine ko aba afite impamyabumenyi, yarize.”
Uyu muhanzi avuga ko kuba umugore ari mu mashuri yisumbuye bitabangamira ubuzima bw’urugo ndetse ngo na we uburyo akoramo umuziki ntibutuma atita ku nshingano z’urugo nk’umugabo.
Ati “Byose turafashanya cyane, mu masomo muba hafi ndetse na we iyo afite umwanya nko muri weekend aramfasha cyane mu muziki. Akora nka manager wanjye, abazi indirimbo yitwa ‘Ak’imuhana’ bamubonyemo, ni ubufatanye buturanga, dufashanya muri byose.”
Ati “Ni kuri album nshya nshaka gushyira hanze nibigenda neza mu mpera z’uyu mwaka nzareba uburyo bwo kuyimurika. Izaba iriho indirimbo 30 nahimbiye uturere tw’igihugu kongeraho iyitwa ‘Unkumbuje u Rwanda’ nitiriye album yanjye, zose zizaba ari 31.”
Arongera ati “Nihaye umuhigo ko umwaka wa 2016 ugomba kuzarangira maze gukora indirimbo z’uturere twose tw’u Rwanda, ubu nsigaje umunani kandi nazo nizeye kuzazisoza hanyuma ngashyira hanze album.”
Umugore wa Tuyisenge agaragara mu mashusho y’indirimbo ’Ak’imuhana’
SRC: IGIHE


text:
Ni ingenzi kwirinda no kuvura indwara ugendeye uko indwara igaragara. Gukingira mu cyaro birinda indwara ya newcastle cyangwa ya fowl pox bigomba gukorwa mbere indwara itarafata itungo, mugihe wakingiye itungo ryarangije kurwara rizahiota ripfa. Gufata gahunda y’ikingira n’ivura, ni ingenzi kubyifashisha,babyita”kwirinda indwara kungengabihe”aho abavuzi b’amatungo, aborozi n’abakozi bazitaho bose bagomba kumenya ibihe, aho indwara igomba kwirindwa cyangwa kuvurwa.
Ubworozi bw’inkoko: Ingengabihe yo kwirinda indwara
Shyiraho Igitekerezo!
Subscribe to: Post Comments (Atom)


text:
"Umuhamagaro w’Imana udusaba kugira ibyo dusiga"Henriette Aimée Mutangampundu
Itangiriro 35:1-5 Imana ibwira Yakobo iti “Haguruka uzamuke, ujye i Beteli utureyo, wubakireyo igicaniro Imana yakubonekeye, ubwo wahungaga Esawu mwene so.”
Maze Yakobo abwira abo mu rugo rwe n’abo bari kumwe bose ati “Mukureho imana z’abanyamahanga ziri muri mwe, mwizirure mwambare indi myenda,duhaguruke tuzamuke tujye i Beteli, nanjye nzubakirayo igicaniro Imana, yanyumviye ku munsi w’umubabaro wanjye, kandi yagendanaga nanjye mu nzira nagenzemo.” Baha Yakobo imana z’abanyamahanga zose bari bafite, n’impeta zari mu matwi yabo, Yakobo abihisha munsi y’igiti cyitwa umwela cyari hafi y’i Shekemu.Baragenda, Imana itera ubwoba imidugudu ibagose, ntibakurikira bene Yakobo.
Mbere yo guhaguruka twitaba umuhamagaro w’Imana, biradusaba kwikuraho ibyo twimitse bindi byatubereye nk’imana tukumva turabyitwararitse cyane kurusha iby’Imana nyamana ndetse kenshi tukabyimika.Ibyo bishobora kuba imiryango, umugabo, abana, akazi, imitungo… Nyamara Yakobo ahamagarwa yasabye abagize umuryango we ngo bakureho izo mana kandi koko bari bazifite twibuke ko sebukwe yabakurikiye Rasheli yamutwariye imana!, ngo barabimuhaye byose ngo arabihisha.
Aha turasabwa na none kumvira kuko nk’uko umuhanuzi Samweli yabwiye Sawuli ngo kumvira biruta ibitambo ni byo koko, ntekereza ko iyo batamwumvira birashoboka ko Imana itari gutera ubwoba iriya midugudu ibagose ngo ntibakurikire, birashoboka ko Imana yabahumye amaso ntibabone ko abo bantu (dore ko Yakobo yari afite umuryango munini cyane, n’abaja n’abagaragu n’amatungo n’indi mitungo ishobora kwimukanwa yose) nk’uko yabigenjereje Elisa ubwo ingabo z’i Siriya Imana yazifunze amaso zigashiduka zigeze imbere y’umwami ariko kandi yasabye Imana ngo ihumure amaso umugaragu we “2 Abami 6:16 Aramusubiza ati “Witinya, kuko abo turi kumwe ari benshi kuruta abari kumwe na bo.”.
Hari byinshi biduhagurukira ndetse bishobora no kudukurikira igihe twitabye umuhamagaro w’Imana, ariko Uwiteka aturwanirira intambara nyinshi akenshi tutanamenya ndetse ikanatera ubwoba bamwe mu bashaka kuduhagurukira kuko umurimo wayo n’umuhamagaro wayo iwukomeraho ni cyo gituma icyawutambamira cyose itakihanganira.
Itangiriro 35:9 Imana yongera kubonekera Yakobo agarutse avuye i Padanaramu, imuha umugisha.
10.Imana iramubwira iti “Witwa Yakobo, ntuzitwa Yakobo ukundi, ahubwo Isirayeli ni ryo rizaba izina ryawe.” Nuko imwita Isirayeli.
11.Imana iramubwira iti “Ndi Imana Ishoborabyose, wororoke ugwire, ishyanga n’iteraniro ry’amoko bizagukomokaho, abami bazakomoka mu rukiryi rwawe,
12.kandi igihugu nahaye Aburahamu na Isaka nzakiguha nawe, n’urubyaro rwawe ruzakurikiraho nzarugiha.”
13.Imana imusiga aho bavuganiraga, irazamuka.
14.Yakobo ashinga inkingi y’amabuye aho yavuganiraga na yo, ayisukaho ituro ry’ibyokunywa, ayisukaho n’amavuta ya elayo.
Aha tubonye ko Yakobo nyuma yo gukuraho imana zose z’abanyamahanga ko Imana yamuhaye umugisha. Ikindi yongeyeho, yamuhinduriye izina imuha n’isezerano rikomeye ko azakomokwaho n’ishyanga n’iteraniro ry’amoko igikomeye cyane ko abami bazakomoka kuri we. Yamusezeranije gakondo ko izayiha urubyaro rwe ruzakurikiraho. Aha nahise mbona agaciro gakomeye ko kumvira no gusiga imana zose tukitaba umuhamagaro w’Imana nyamana, iguha umugisha, ikigeretse kuri ibyo ikaguhindurira izina. Ngo abami bazakomoka mu rukiryi rwe, kandi Yesu Kristo akomoka mu muryango wa Yuda kandi Yuda uyu ni umuhungu wa Yakobo. Ikindi nakundiye Yakobo/Isirayeli ni uko ngo nyuma y’ibyo byose, yatanze ituro ry’ibyo kunywa n’amavuta ya elayo. Aha bitugaragariza ko Yakobo atari indashima ahubwo yibutse ibyo byose Uwiteka yamukoreye maze atanga ituro ry’ishimwe.
Tubonye ko kugira ngo twubahirize umuhamagaro w’Imana, hari ibyo tugomba kwikuraho/gusiga cyangwa se kwigomwa; iyo twumviye Imana igira ibyo itera ubwoba igashyira n’ubunyereri mu nzira z’ibyaduhagurukira byose byashaka kudusubiza inyuma cyangwa kuduca intege harimo amajwi y’abadayimoni, abo twabanaga tutarakizwa, ibicantege by’uburyo bwose ariko Uwiteka araturwanirira kandi tukanesha ku bw’umwuka we nk’uko yabwiye Zerubabeli ngo si ku bw’amaboko cyangwa ku bw’imbaraga bye ahubwo ni ku bw’Umwuka wa yo. Kumvira kandi bituma iduha umugisha ikaduha n’amasezerano meza yo mu gihe cyacu ndetse no ku bazadukomokaho. Ibi byose n’ubwo Uwiteka aba yabidukoreye ndetse hari n’ubwo tutabikwiriye, tugomba kwibuka tugasubiza amaso inyuma tubara imigisha yose Imana yatugabiye ntidusige n’umwe, tukayitangaza kandi tugatanga ituro ry’ishimwe!
Uwiteka adushoboze. Murakoze cyane
Henriette Aimee Mutangampundu


text:
Urwenya: Ubwenge bw'Inuma
Ubwenge bw'Inuma
Umugabo yafashe inuma, agiye kuyirya iramubwira iti “Rero wa Mugabo we, mbere yuko undya reka mbanze nkubwire ibintu bibiri. Icya mbere, nuramuka ufashe ikintu ukumva uragikunze ntukakirekure.”
Umugabo ati “nabyumvise vuga icya kabiri vuba ubundi nkuraze mu isafuriya”. Inuma iti rero, ndekura nkubwire icya kabiri. Umugabo ati “reka nkurekure uhite umbwira icya kabiri vuba ubundi nkurye.”
Umugabo si bwo ayirekuye.
Inuma si bwo ihise yigurukira. Iti “Waba umupfu waba umupfu. Ubwo se urandya ute kandi nagurutse !”
Shyiraho Igitekerezo!
Subscribe to: Post Comments (Atom)